title: Kyūshū Hikōki K.K.

text: Yritys oli osa Fukuokassa toimivaa "Watanabe Tekkōjo" (Watanaben teräsvalimo) yritystä, kun se aloitti lentokoneiden valmistuksen vuonna 1935. Vuonna 1943 tämä lentokoneosasto muutettiin omaksi yhtiökseen, "Kyūshū Hikōki". Myös terästehdas sai uuden nimen, "Kyūshū Heiki" (Kyūshū asetehdas).


title: Kyūshū Hikōki K.K.

text: Sodan jälkeen yhtiö sai nimen "Watanabe Jidōsha Kōgyō" (Watanabe autoteollisuus), joka valmisti auton koreja ja muita osia. Yhtiö lakkautettiin vuonna 2001.


title: Ian Carr

text: Ian Carr (21. huhtikuuta 1933 Dumfies, Skotlanti – 25. helmikuuta 2009 Lontoo, Britannia) oli brittiläinen jazzmuusikko, säveltäjä ja tietokirjailija.


title: Ian Carr

text: Carr perusti 1969 jazzrockia soittaneen yhtyeen Nucleus, josta tuli yksi Britannian suosituimmista jazzyhtyeistä. Yhtye menestyi myös Yhdysvalloissa. Sen kokoonpano vaihteli vuosien mittaan, niin että mukana oli viitisenkymmentä soittajaa eri aikoina. Yhtyeen esikuva oli Miles Davis. Yhtyeeltä ilmestyi sen viisitoistavuotisen uran aikana viisitoista albumia. Nucleuksen hajottua Carr soitti tilapäisemmissä kokoonpanoissa sekä pitkäaikaisessa yhtyeessä United Jazz + Rock Ensemble. Muusikonuran jälkeen Carr oli opettajana Guildhall School of Musicissa, jonka apulaisprofessoriksi hän sai nimityksen 1987. Tietokirjailijana hän laati elämäkerran Miles Davisista ja Keith Jarrettista.


title: Ares Galaxy

text: Ares Galaxy on suosittu vapaan lähdekoodin selain ja siihen liittyvä P2P-verkko. Se mahdollistaa erilaisten tiedostojen lataamisen. Muita ominaisuuksia ovat muun muassa keskusteluväylät ja postituslistat. Ares Galaxylla on mahdollista päästä muun muassa F-Securen rajoittamille sivuille.


title: Ares Galaxy

text: Jos koneella, jolle Ares on asennettu, menee internetselaimellaan P2P -sivustolle, sieltä ladatut tiedostot muuttuvat sellaiseen muotoon, että ne voi avata vain Aresin kautta. Ohjelma on lisensoitu vapaasti jaettavaksi GNU GPL:n mukaisesti.


title: MKB Raduga

text: MKB Raduga () on venäläinen puolustusvälinetehdas, joka valmistaa ohjuksia. Sen pääkonttori sijaitsee Dubnassa Moskovan alueella. Aiemmin se oli Mikojan-Gurevitšin suunnittelutoimiston osasto, josta tuli oma OKB maaliskuussa 1957. Nykyään se on osa aseteollisuuskonserni Korporatsija Taktitšeskoje raketnoje vooruženijeta.


title: Atomic Café

text: Atomic Café on kylmän sodan aikaisista atomipommia käsittelevistä yhdysvaltalaisista propagandafilmeistä tehty kooste-elokuva, jonka ovat koonneet ja tuottaneet Kevin ja Pierce Rafferty sekä Jayne Loader. Elokuvassa ei ole alku- ja lopputekstejä lukuun ottamatta yhtään varsinaisesti sitä varten kuvattua osuutta, vaan kaikki on koottu valmiista materiaaleista. Elokuvaa on kutsuttu "radioaktiiviseksi mustaksi komediaksi".


title: Michel Jordan

text: Michel Jordan (k. vuosien 1625 ja 1627 välillä, Tukholma) oli pommerilaissyntyinen baltiansaksalainen porvari, joka oli vuodesta 1600 virkamiehenä Ruotsin palveluksessa. Hän toimi Liivinmaalla Viljandin kaupungin pormestarina ja vaikutti myöhemmin Virossa ja Suomessa. Jordan toimeenpani vuonna 1601 Liivinmaalla kirjanpidon eli revisionin.


title: Michel Jordan

text: Michel Jordanin poika Michell von Jordan korotettiin aatelissäätyyn 27.1.1638 ja hänestä polveutuu aatelinen Jordan-suku.


title: Michel Jordan

text: Ilmeisesti Pommerissa syntynyt Michel Jordan muutti Baltian maihin myöhäisintään 1580-luvun alussa. 1584 hän hankki Viljandin kaupungissa talon. Hän meni naimisiin kaupungin pormestarin Barthold Grüllin tyttären Annan kanssa. Grüllin suku oli kotoisin Westfalista ja tämä oli nähtävästi saanut pormestarin arvon sen vuoksi, että oli mennyt naimisiin edellisen pormestarin tyttären Kristina Storckin kanssa. Jordan seurasi 1595 puolalaista Podwädowskia pormestarina.


title: Michel Jordan

text: Naiminen toi Jordanille varallisuutta. Hänen taloudellinen tilanteensa oli Puolan revisionissa 1599 todettu hyväksi: Vaimonsa kautta saatu perintötalo oli kokonaan oma, lisäksi omaisuuteen kuului puutarha, peltoja sekä kaupungin ulkopuolisia maa-alueita. Myöhemmin Jordan esitti kirjelmässään, että hän ja hänen vaimonsa omistivat ennen ruotsalaisten pakenemista 1601 yhteensä 108 adramaad maata, 19 taloa kaupungissa, 16 hedelmäpuutarhaa, 13 riihtä, yhden myllyn Vilandissa ja Didrik von Storckin talon Tartossa. Viimeksi mainittu oli Jordanin vaimon eno.


title: Michel Jordan

text: Kun Kaarle-herttua 1600 syksyllä tunkeutui Liivinmaalle, siirtyi Jordan Puolan puolelta Ruotsin puolelle. Hän oli jo aiemmin ollut Ruotsin valtion palveluksessa ja lisäksi hänellä oli omaisuutta Ruotsin puolella. Kun Kaarle-herttua saapui Viljantiin, antoi hän Jordanille tehtäväksi revisionin suorittamisen. Avukseen hän sai saksan- ja ruotsinkielisen sihteerin sekä kaksi palvelijaa, jotka myös osasivat tarvittavan kielen


title: Michel Jordan

text: Kun Liivinmaan revisioni loppui 16.10.1601 Põltsänmaalta, määräsi Kaarle-herttua hänelle uudeksi työksi viljan kokoamisen Narvan linnan hyväksi. Jordan kokosi viljaa Laiusen, Põltsamaan ja Rakveren kunnista. Työ oli kiireistä ja raskasta, sillä seutua edelliskesänä koetellut halla aiheutti ennennäkemättömän nälänhädän.


title: Michel Jordan

text: Jordanille aika Ruotsin palveluksessa muodostui taloudellisesti raskaaksi. Kaarle-herttua oli luvannut palkkioksi palveluksista läänin, minkä lupauksen sotaväen päällikkö kiisti. Hänen piti ruokkia Põltsamaan linnan miehistö ilman mitään korvausta. Puolalaisten kylvämät pellot, jotka Viljandin raati oli hänelle lainanmaksuksi luvannut, antoi ruotsalainen päällikkö sotaväen tallata. Lopulta ruotsalaiset upseerit veivät hänen omaisuuttaan, niin että hän valitti 1602 olevansa perheineen aivan puilla paljailla.


title: Michel Jordan

text: Puolalaisten työntyessä Liivinmaalle Jordan pakeni perheineen Suomeen ja asui Espoon kuninkaankartanossa. 1603 Ruotsin armeijan ylipäällikkö Arvid Stålarm antoi määräyksen, jonka mukaan Jordanin puolisolle oli annettava elintarvikkeita, jotta tämän ei lapsineen tarvitse kärsiä puutetta sillä aikaa, kun Jordan itse oli Kaarle-herttuan luona. Säilyneiden kuittien mukaan perhe oli 1604–1605 Suomessa. Avustusten lisäksi Jordan sai palkkaa vasta 1609, kun kuningas oli 25.2.1609 Nyköpingissä kutsunut luokseen kamariherroja ja moittinut heitä siitä, että Jordan oli niin kauan ollut palkkaansa saamatta. Kaikkinaista korvausta saamattomista palkkioista ja koroista kertyi muhkeat 10 000 riikintaaleria, mutta sen saaminen lykkääntyi vuodesta toiseen.


title: Michel Jordan

text: Juhannuksen aikaan 1612 lähetettiin Jordan jälleen Baltiaan toimittamaan maanjakoa. Kiertomatkalla Virossa hänellä oli mukanaan ruotsin- ja saksankielinen sihteeri ja kaksi palvelijaa. Näistä toinen oli turkulainen ja mukana vironkielen taitonsa vuoksi. Tämä revisio kesti 1,5 vuotta ja oli niin perusteellinen, että monessa kohdassa kirjoitettiin aivan uudet omistuskirjat. Maksuksi näistä palveluistaan Jordanille määrättiin verotuloja Lapin (Tl) kunnan taloista. Hänelle määrättiin oma lääni, johon kuuluivat nykyisen Rauman kylät Uotila, Taipalmaa, Kollaa ja Sorkka.


title: Michel Jordan

text: Vuoden 1601 revisio menetti aluksi merkityksensä, sillä puolalaiset valloittivat takaisin koko Liivinmaan. Vasta Kustaa II Adolfin aikana alue joutui jälleen Ruotsi haltuun, ja silloin revisiokirjoista haluttiin selvittää maatilojen ja kylien omistussuhteet. 1638 kävi ilmi, ettei Jordan ollut toimittanut kopioita asiakirjoista kamarikollegioon. Suomen kenraalikuvernööri Pietari Brahe peräsi papereita Jordanin pojalta, ja ne saatuaan teetti niistä kopiot.


title: Michel Jordan

text: Jordanin vanhemmat olivat Evert Jordan ja Catgarina von Bohm, Casper von Bohmin tytär. Michel Jordanin ja hänen vaimonsa Anna Grüllen lapsia olivat :


title: Maamestari

text: Maamestari () oli Saksalaisen ritarikunnan hallitsemilla alueilla suurmestarin alaisuudessa toiminut alueellinen käskynhaltija. Merkittävin maamestari toimi Liivinmaalla. Etelä-Liivinmaalla olleet ritarikunnan alueet luovutettiin Puolan hallintaan 1559–1561 ja alueen viimeinen maamestari Gotthard Kettler (k. 1587) jäi Kuurinmaan herttuaksi luopuen maamestarin arvostaan 1561.


title: KHL:n tähdistöottelu 2009

text: Ensimmäinen KHL:n tähdistöottelu pelattiin KHL:n avauskaudella 2008–2009. Ottelu pelattiin 10. tammikuuta 2009 Moskovan Punaisella torilla. Ottelussa kohtasivat Aleksei Jašinin johtama Venäjän joukkue ja Jaromír Jágrin johtama muun maailman joukkue. Muun maailman joukkue voitti ottelun 7–6. Ottelua oli seuraamassa 2 500 katsojaa.


title: KHL:n tähdistöottelu 2009

text: Kumpikin joukkue koostui yhdeksästä hyökkääjästä, kuudesta puolustajasta ja kahdesta maalivahdista. Joukkueiden avauskentälliset valittiin äänestyksellä KHL:n verkkosivustolla 2.–22. joulukuuta 2008 välisenä aikana. Molempien joukkueiden kapteeneilla oli oikeus valita varamiehet heidän tilalleen, mikäli heidät valittaisiin avauskentällisiin. Toimittajat äänestivät joukkueiden toisista ketjuista 26. joulukuuta 2008. Loput pelaajista valittiin 8. tammikuuta.


title: KHL:n tähdistöottelu 2009

text:
Jašinin joukkue
Jágrin joukkue


title: KHL:n tähdistöottelu 2009

text: Ottelu oli Jágrin joukkueen (maailma) ja Jašinin joukkueen (Venäjä) välinen koitos. Joukkueet oli nimetty pelaajista, jotka ovat arvostettuja ja tunnettuja kotimaansa edustajia. Ottelun formaatti maailman ja Venäjän välisestä kohtaamisesta otettiin NHL:n , jossa muuan maailman tähdet kohtasivat Pohjois-Amerikan tähdet. Tämäntapaisen ottelun tarkoituksena oli tehdä ottelua ja KHL-sarjaa tunnetuksi myös Venäjän ulkopuolelle.


title: KHL:n tähdistöottelu 2009

text: Ottelun yhteydessä käytiin NHL:n tähdistöottelun tapaan taitokilpailuja.Jašinin joukkue voitti 6–2.


title: Pori-kirja

text: Pori-kirja on toimittaja Janne Toivosen ja valokuvaaja Heikki Westergårdin tekemä kirja Porista, joka on ilmestynyt vuonna 2008. Kirjan on kustantanut Satakunnan Kirjateollisuus ja sen kustannustoimittajana toimi kirjailija Juha Seppälä. Kirjoittaja Janne Toivonen on syntynyt Porissa ja tehnyt pääosan työurastaan Yleisradiossa, mutta nykyään hän työskentelee toimittajana Helsingin Sanomissa. Kuvaaja Heikki Westergård asuu Porin kupeessa Nakkilassa ja on töissä Satakunnan Kansan lehtikuvaajana.


title: Pori-kirja

text: Kirja eroaa perinteisistä suomalaisista kaupunkikirjoista realistisen ja kaunistelemattoman tyylinsä vuoksi. Kirja ei kerro vain Porin hyvistä puolista, vaan käsittelee kaupungin lähihistoriaa ja nykypäivää useiden haastattelujen kautta niin negatiivisessa kuin positiivisessakin valossa. Kirjan pääpaino on selvittää, miksi Pori romahti 1970-luvun alkuun jatkuneen menestyksen jälkeen.


title: Pori-kirja

text: Kirjaan on haastateltu lähes sataa pääosin porilaista tai Porista kotoisin olevaa henkilöä, joukossa poliitikkoja, taiteilijoita, tutkijoita, viranomaisia ja tavallisia kaupunkilaisia. Tyyliltään Pori-kirja on haastatteluihin ja tekijöiden mielipiteisiin pohjautuva pamfletti. Teos on itsenäinen: tekijöiden mukaan kirjan tekemiseen ei haettu eikä saatu Porin kaupungin tukea.


title: Kunnallinen liikelaitos

text: Kunnallinen liikelaitos on jonkin kunnan tai kuntien omistama liiketoimintaa harjoittava organisaatio. Toiminta rahoitetaan maksutuloilla ja investoinnit tulorahoituksella. Toimintaa säätelee kuntalaki.


title: Kunnallinen liikelaitos

text: Liikelaitosten tarkoitus on tuottaa kunnallisia palveluita. Tyypillisiä kunnallisia liikelaitoksia ovat esimerkiksi vesihuoltolaitokset ja satamat. Liikelaitosten avulla tuotetaan myös kuntien lakisääteisiä palveluita.


title: Kunnallinen liikelaitos

text: Kunnallisia liikelaitoksia on kolmea tyyppiä:


title: Kunnallinen liikelaitos

text: Kunnan liikelaitos on osa kunnan organisaatiota, kuntayhtymän liikelaitos vastaavasti osa kuntayhtymän organisaatiota. Ne eivät ole itsenäisiä oikeushenkilöitä eivätkä myöskään kirjanpitovelvollisia. Niiden kirjanpito on kuitenkin eriytettävä kunnan tai kuntayhtymän kirjanpidossa.


title: Kunnallinen liikelaitos

text: Liikelaitoskuntayhtymä on itsenäinen oikeushenkilö. Se on myös kirjanpitovelvollinen, jolle tulee laatia oma tilinpäätös.


title: Kunnallinen liikelaitos

text: Liikelaitokset ovat konkurssikelvottomia.


title: Kunnallinen liikelaitos

text: Kunnalliset liikelaitokset on vapautettu eräistä veroista. Ne eivät maksa varainsiirtoveroa, eivät kiinteistöveroa oman kunnan alueella eivätkä tuloveroa elinkeinotoiminnasta oman kunnan alueella. Jos toimintaa harjoitetaan kunnan alueen ulkopuolella, tuloveroprosentti on 6,1828. Euroopan komission kilpailuneutraliteettipäätöksien johdosta markkinoilla toimivat kunnalliset liikelaitokset tulee yhtiöittää vuoden 2014 loppuun mennessä uuden kuntalain mukaisesti.


title: Kunnallinen liikelaitos

text: Vuonna 2011 Suomessa oli yhteensä 172 kunnallista liikelaitosta. Liikelaitoksia oli 71 kunnalla ja liikelaitokset toimivat 27 eri toimialalla. Suurin yksittäinen toimiala oli vesihuolto, jolla toimi 48 liikelaitosta. Energiahuollossa toimi 11 liikelaitosta ja satama-alalla 11 liikelaitosta.


title: Jymy (täsmennyssivu)

text: Jymy voi viitata seuraaviin asioihin:


title: Laiminlyöntirikos

text: Laiminlyöntirikos on rikoslaissa rangaistavaksi säädetty jonkin teon tekemättä jättäminen. "Varsinainen laiminlyöntirikos" () on rikos, jossa teon tekemättä jättäminen sinänsä on rangaistavaa. Tällöin loukataan käskynormia, joka asettaa tietyn velvollisuuden kaikille oikeusalamaisille. Esimerkiksi jos tietää toisen olevan hengenvaarassa ja jättää antamatta tai hankkimatta tälle apua, niin laiminlyöjää rangaistaan pelastustoimen laiminlyönnistä sakolla tai vankeudella (rikoslain 21 luvun 15 pykälä).


title: Laiminlyöntirikos

text: "Epävarsinainen laiminlyöntirikos" ("delictum commissivum per omissionem") käsittää vain tietylle henkilölle asetetun velvollisuuden laiminlyömisen. Tällöin loukataan kieltonormia tai yhtä aikaa sekä kielto- että käskynormia. Tällainen erityinen velvollisuus voi perustua oikeusjärjestykseen, oikeustoimeen, sopimukseen, virkaan tai henkilön aiempaan toimenpiteeseen. Seurauksen aiheuttaneen laiminlyönnin tekijän tulee olla henkilö, jolla olisi ollut velvollisuus estää seuraus eli hänellä oli vastuuasema seurauksen torjunnassa. Esimerkiksi jos lapsen huoltaja ei anna lapselleen ruokaa ja lapsi kuolee nälkään, saa hän rangaistuksen murhasta tai lapsensurmasta (rikoslaki 21:2 tai 21:4).


title: 2-pyroni

text: 2-pyroni eli α-pyroni (CHO) on heterosyklinen tyydyttymätön laktoni. 2-pyronia käytetään muun muassa kemiallisten synteesien lähtöaineena. 2-Pyroni on huoneenlämpötilassa nestemäinen helposti polymeroituva aine. 2-Pyronin rakenneisomeeri on nimeltään 4-pyroni.


title: 2-pyroni

text:
2-pyronia voidaan valmistaa 1,3-ketohapoista. Erään usein käytetyn synteesin lähtöaineena on omenahappo, jota käsitetellään väkevällä rikkihapolla. Omenahapon dekarboksylaatio muodostaa formyylietikkahappoa ja kahden formyylietikkahapon reaktio tuottaa 2-pyroni-5-karboksyylihappoa (coumalic acid).
2-Pyroni-5-karboksyylihapon dekarboksylaatio tuottaa 2-pyronia. Aineen valmistukseen on myös useita muita tapoja.


title: 2-pyroni

text: 2-pyroni voi reagoida elektrofiilin kanssa joko additio- tai substituutioreaktoilla. Nukleofiilien kanssa reagoidessa aineen rengasrakenne aukeaa helposti. 2-pyronista voidaan valmistaa useita erilaisia syklisiä yhdisteitä. Se on dieeni, joten se voi tavallisten sykloadditioreaktioiden lisäksi osallistua myös Diels–Alder-reaktioon. Säteilyttäminen saa 2-pyronin rengasrakenteen järjestäytymään uudelleen.


title: Aleksandr Menšikov

text: Aleksandr Menšikov:


title: Ap Bacin taistelu

text: Ap Bacin taistelu oli Vietnamin sodan (1959–1975) alkuvaiheen taistelu, jossa Etelä-Vietnamin kansallinen vapautusrintama (Vietkong) otti ensimmäisen merkittävän voittonsa etelävietnamilaisista ja amerikkalaisista joukoista. Taistelu käytiin 2. tammikuuta 1963 lähellä Ap Bacin kylää 65 kilometriä lounaaseen Saigonista. Taisteluun osallistuivat amerikkalaisten helikoptereiden tukeman Vietnamin tasavallan armeijan seitsemäs divisioona ja Vietkongin 261. ja 514. pataljoonan osat.


title: Ap Bacin taistelu

text: Taistelussa kaatui 18 ja haavoittui 39 Vietkongin sotilasta. Etelä-Vietnamin armeijan menetykset olivat 80 kuollutta ja 100 haavoittunutta. Lisäksi taistelussa kuoli kolme ja haavoittui kahdeksan amerikkalaista.


title: Ap Bacin taistelu

text: Ap Bacin taistelun juuret ovat 1950-luvun lopulla, jolloin Etelä-Vietnamin presidentti Ngô Đình Diệm oli aloittanut antikommunistiset toimensa "jäljelle jääneiden" Việt Minhin joukkojen tuhoamiseksi. Samaan aikaan Pohjois-Vietnamissa odotettiin Geneven konferenssin (1954) mukaisia vaaleja, jotka yhdistäisivät pohjoisen ja eteläisen Vietnamin. Konferenssi oli myös ollut huolestunut Yhdysvaltain suorasta tuesta etelälle ja oli suositellut taisteluiden välttämistä kaikin mahdollisin keinoin. Pienimuotoisia yhteenottoja käytiin kuitenkin eri puolilla maata. Pohjois-Vietnam pelkäsi edelleen Yhdysvaltain väliintuloa ja oli haluton antamaan minkäänlaista sotilaallista apua jäljelle jääneille Việt Minhin joukoille, jotka vetäytyivät vaikeakulkuisille alueille kukkuloille ja jokisuistoon. Syntyi eräänlainen pattitilanne, koska Etelä-Vietnamin joukkojen liikkuminen alueilla oli niin hankalaa, että kapinallisjoukot pystyivät vetäytymään alueelle ilman hankaluuksia.


title: Ap Bacin taistelu

text: Yhdysvaltain tuki alkoi 1960-luvun alussa, jolloin kentälle etelävietnamilaisjoukkojen avuksi saapui suuri määrä erikoisjoukkoja sekä Yhdysvaltain ja Vietnamin yhteiset ilmavoimat, joka myöhemmin kuitenkin käytännössä oli Yhdysvaltain ilmavoimat. Helikopterien mukaantulo sotatapahtumiin muutti taisteluiden luonnetta huomattavasti, sillä se mahdollisti Etelä-Vietnamin joukoille nopean liikkumisen mihin tahansa paikkaan antaen hyvin vähän aikaa vihollisen vetäytymiselle. Koko vuoden 1962 ajan vietnamis-amerikkalaiset joukot saavuttivat hyvää menestystä käyttäen helikoptereita ja panssaroituja miehistönkuljetusvaunuja (APC). Kevyesti aseistetuilla kapinallisilla ei ollut mahdollisuutta panssaroidun kaluston pysäyttämiseen ja he kärsivät huomattavia tappioita.


title: Ap Bacin taistelu

text: Menestynein etelävietnamilainen joukko-osasto oli ollut 7. divisioona komentajanaan eversti Huỳnh Văn Cao. Hänen amerikkalainen neuvonantajansa oli everstiluutnantti John Paul Vann, joka oli suurelta osalta vastuussa joukon toiminnan suunnittelusta yhdessä kapteeni Richard Zieglerin kanssa. He olivat saavuttaneet sotatoimien parhaat menestykset toistaiseksi. Etelä-Vietnamin upseerit olivat kuitenkin hyvin varovaisia ja pelkäsivät omien joukkojensa menetyksiä, lukuisista hyvistä tilanteista ja mahdollisuuksista huolimatta suuret jopa kokonaisten pataljoonien nujertamiset olivat jääneet saavuttamatta.


title: Ap Bacin taistelu

text: Tämä käytös hämmensi Vannia, joka yritti kouluttaa Caosta aggressiivisen komentajan. Vann ei tiennyt Diệmin inhoavan miehistötappioita. Hänellä oli tapana ojentaa tai alentaa upseereita, jotka olivat menettäneet liikaa miehiä, oli sotilasoperaation menestys kuinka hyvä tahansa. Diệm kuvitteli vuoden 1960 vallankaappausyrityksen johtuneen hyökkäystoimissa kärsityistä henkilömenetyksistä ja niinpä hän oli kiinnostuneempi käyttämään armeijaansa oman valtansa suojelemiseen kuin Vietkongin kukistamiseen. Hänen ratkaisunsa oli nimittää armeijan johtoon poliittisia ystäviään (kuten Cao), joilla oli hyvin vähän sotilaallista taitoa, mutta jotka luultavasti eivät yrittäisi kaapata valtaa.


title: Ap Bacin taistelu

text: Erään miestappioita aiheuttaneen operaation jälkeen Diệm kutsui Caon Saigoniin ja nuhteli tätä. Palattuaan Cao pakotti amerikkalaisneuvontajansa pois tehtävistään ja alkoi tehdä partioita vain alueille, joilla ei ollut Vietkongin joukkoja ja samoin monia sotatoimia toteutettiin pelkästään paperilla. Tämän jälkeen Cao raportoi kiihtyvistä operaatioista, taisteluista joita ei todellisuudessa käyty.


title: Ap Bacin taistelu

text: Vuonna 1962 Diệm päätti jakaa alueen Saigonista etelään komennon kahteen osaan. Entistä III armeijakuntaa pienennettiin ja se kontrolloi Saigonin koillispuolta, uusi IV armeijakunta miehitti länttä ja lounasta. Cao sai ylennyksen kenraaliksi ja sai johtoonsa IV armeijakunnan taktisen alueen, joka kattoi hänen 7. divisioonansa operointialueen. 7. divisioonan komentajuus siirrettiin Caon esikuntapäällikölle eversti Bùi Đình Đạmille. Đạm esitti huolensa omista sotilaskyvyistään, mutta otti Caon aseman vastaan ja toivotti Vannin neuvonantajat tervetulleiksi takaisin. Mutta vaikka johtajuus vaihtuikin, entiset ongelmat säilyivät 7. divisioonassa.


title: Ap Bacin taistelu

text: Joulun 1962 jälkeen saatiin selville, että Vietkongilla on radiolähetin lähellä Tan Thoita, 1,5 kilometriä Ap Bacista luoteeseen. Alueella arveltiin olevan noin 120 miehen vahvuisen komppanian. Đạm ja Vann päättivät pian operaatiosta, jonka tavoitteena oli kapinallisjoukon tuhoaminen.


title: Ap Bacin taistelu

text: Suunnitelman mukaan 7. divisioona tukenaan paikalliset majuri Lam Quang Thon johtamat joukot, hyökkää vihollisen kimppuun kolmepiikkisellä pihtiliikkeellä. Yksi 7. divisioonan jalkaväkipataljoonista (noin 330 miestä) laskeutuisi Tan Thoin pohjoispuolelle helikoptereilla, kaksi Thon pataljoonaa lähestyisi Ap Bacia etelästä ja 13 M113 panssaroitua miehistönkuljetusvaunua jalkaväkijoukkoineen tulisi lännestä. Näitä tuettaisiin tykistötulella ja ilmapommituksin, lisäksi reservissä olisi kaksi jalkaväkikomppaniaa. Kylän itä- ja koillispuoliset pellot jätettäisiin vapaiksi vihollisen perääntyä, jolloin heidät voitaisiin tuhota tykistön ja ilmatuen avulla.


title: Ap Bacin taistelu

text: Vietkongin joukot käsittivät kaksi jalkaväkikomppaniaa: 261. pataljoonan 1. komppanian (120 miestä) ja 514. pataljoonan 1. komppanian (115 miestä). Näitä auttoi paikallinen Chau Thanhin seutukunnan 50 miehen joukkue. Molemmat pataljoonat (261. ja 514.) olivat Vietkongin kahdeksannen sotilasalueen alaisia ja sen tärkeimpiä yksiköitä. Niillä oli hyvä, sotasaaliina saatu amerikkalaisvalmisteinen aseistus. Useimmilla sotilailla oli aseena M1 Carbine. Lisäksi molemmilla komppanioilla oli Browning M1919 -konekivääri ja jokaisella joukkueella oli pari Browning Automatic Rifle -pikakivääriä. Lisäksi käytössä oli yksi 60 mm kranaatinheitin. Etelä-Vietnamin joukoilla oli kuitenkin yli kymmenkertainen miesylivoima.


title: Ap Bacin taistelu

text: Vann neuvoi Đạmia toimimaan mahdollisimman nopeasti, mutta Đạm siirsi operaation tammikuun toiseen päivään, koska halusi amerikkalaisten helikopterilentäjien olevan palautuneen uudenvuodenaaton juhlinnasta. Vietkong sai kuitenkin selvää suunnitelmista ja alkoi valmistella puolustusasemia. He sijoittuivat Tan Thoihin pohjoisessa, kaakossa puiden reunustaman Ap Baciin johtavan puron varrelle sekä pieniin kielekkeisiin kylän länsi- ja eteläpuolelle. Vietkongin joukot sulautuivat hyvin maastoon ja heitä oli vaikea havaita ilmasta tai maalta. Heillä vastaavasti oli hyvä näkymä ympäröiville riisipelloille. Joukot olivat myös hyötyneet suuresti saigonilaisen toimittajan ja vakoojan Phạm Xuân Ẩnin hankkimasta materiaalista.


title: Ap Bacin taistelu

text: 2. tammikuuta 1963 kello 07:00 kymmenen CH-21 Shawnee -helikopteria aloitti 7. divisioonan jalkaväkipataljoonan ilmakuljetukset Tan Thoin pohjoispuolelle. Kovan sumun takia helikopterit pystyivät kuljettamaan aluksi vain yhden komppanian. Kahden muun komppanian kuljetus viivästyi puoli kymmeneen asti, siihen saakka asemiin päässyt komppania joutui odottelemaan paikoillaan.


title: Ap Bacin taistelu

text: Tämä viivästys aiheutti sen, että kaksi etelästä lähestyvää pataljoonaa saivat ensimmäiset taistelukosketukset viholliseen. Kello 07:45 yksi pataljoona saavutti Ap Bacin eteläpuolisen itälänsisuuntaisen metsänreunan. Kapinalliset antoivat pataljoonan lähestyä lähietäisyydelle ennen kuin aloittivat tulen metsänreunasta ja etelästä oikealle juoksevalta purolta. Yksi komppaniapäällikkö kuoli välittömästi. Pataljoonan joukot hakivat suojaa ojista ja yrittävät kaksi tuntia ilman menestystä hyökätä kapinallisten sivustaan. Tykistön tulitus suunnattiin vääriin asemiin, sillä tulenjohtaja ei pystynyt tarkkailemaan seisten tulituksen kohteita ja niinpä ammukset lensivät vihollisten yli tai avoimille pelloille heidän eteensä. Kello 10 pataljoonan komentaja haavoittui ja hyökkäystoimet keskeytettiin.


title: Ap Bacin taistelu

text: Majuri Tho ei lähettänyt toista pataljoonaa ensimmäisen avuksi vaikka pataljoonan komentaja toistuvasti pyysi lupaa sivustahyökkäyksen aloittamiseksi. Helikopterit olivat saaneet valmiiksi joukkojen pudotukset pohjoisessa. Vihdoin Vann kyllästyi Thohon ja pyysi Đạmia lennättämään kaksi 7. divisioonan reservikomppaniaa Ap Bacin länsipuoliselle riisipellolle, pohjoiseen metsänreunasta ja näin ollen vihollisasemien taakse. Vann oli kuitenkin uskossa, että kaikki Vietkongin joukot olivat ryhmittyneet etelään eikä tiennyt pudotusalueella olevan myös vihollisen sotilaita.


title: Ap Bacin taistelu

text: Vihollisjoukoista tietämättömät CH-21:t lähestyivät aluetta pohjoisesta (niitä saattoi viisi UH-1 Hueyta) ylittäen Tan Thoin ja seuraten Ap Baciin johtavaa puroa. Sitten kopterit kaartoivat laskeutumispaikalle alle 200 metrin päähän kylästä. Kaikki CH-21:t alkoivat saada osumia vihollisen tulituksesta. Hueyt tekivät iskuja vihollisasemien luokse, mutta Vietkongin joukot olivat puiden ja syvien monttujen suojissa.


title: Ap Bacin taistelu

text: Saatuaan jalkaväkikomppanian maihin, helikopterit valmistautuivat lähtemään alueelta, mutta yksi CH-21:stä oli kykenemätön nousemaan. Miehistöä ei haluttu jättää etelävietnamilaisten kanssa kentälle, joten toinen CH-21 lähetettiin pelastamaan lentäjät. Tämä helikopteri vahingoittui heti laskeutumisensa jälkeen. Tämän jälkeen yksi Hueysta tuli noutamaan maassa olevat miehistöt. Juuri ennen kopterin laskeutumista vihollistuli osui sen pääroottoriin ja helikopteri kääntyi ympäri ja syöksyi maahan. Kauempana myös kolmas CH-21 joutui tekemään hätälaskun. Jalkaväkikomppania oli saanut vastaansa kovan tulituksen ja hakeutunut suojaan kapeaan kasteluojaan. Etelä-Vietnamin joukot olivat haluttomia toimimaan ja ne oli ajettu "selkä seinää vasten" kello 10:30 mennessä.


title: Ap Bacin taistelu

text: Tämän jälkeen Vann määräsi APC-eskadroonan, jonka oli asemissa useita kilometrejä länteen kylästä, lähtemään välittömästi Ap Baciin pelastamaan jalkaväkikomppaniaa ja helikopterimiehistöjä. Matkalla jyrkkäreunaiset kanaalit estivät panssariajoneuvojen etenemisen ja APC-komentaja kapteeni Ly Tong Ba arveli kapinallisten häipyvän ennen kuin hän saisi M-113:t kanaalien yli. Vann ja Ba välille syntyi radiossa sananharkka Vannin yrittäessä saada Bata liikkeelle. Ba yritti saada yhteyttä esimiehiinsä eikä edennyt, sillä hänellä ei ollut lupaa ottaa määräyksiä suoraan amerikkalaisilta. Samaan aikaan yksi CH-21 onnistui laskeutumaan lähelle pudotettuja helikoptereita, mutta raskas tulitus pakotti sen vetäytymään. Pahoja osumia saaneena sekin joutui laskeutumaan heti taistelualueelta päästyään. Vietkong oli saanut toimintakyvyttömäksi ennätykselliset viisi helikopteria.


title: Ap Bacin taistelu

text: "A Bright Shining Lie" -kirjan mukaan tässä vaiheessa taistelua myös Vietkongin joukot kohtasivat ongelmia. Niihin kohdistui painetta sekä pohjoisessa että etelässä. Pieni joukko vetäytyi eteläisestä metsänreunasta ja liikkui Ap Bacin sijaan Tan Thoihin eivätkä suostuneet palaamaan etelään. APC-joukkojen odottelu paikalle hiljensi kuitenkin vihollistulen ja näin Vietkongin joukot saivat lisää ammuksia sekä johtajat luotua uskoa miehiinsä. Taistelun puhjetessa uudelleen joukot olivat taas palanneet järjestykseen.


title: Ap Bacin taistelu

text: Vihdoin kello 13:45 APC:t saavuttivat kylän länsipuoliset riisipellot. Tiheän lehvistön takia joukoilla oli vaikeuksia havaita metsänrajassa olevia kapinallisia. Vietkong aloitti raskaan tulituksen kohti ajoneuvoja keskittyen jokaisen APC:n konekiväärimieheen. APC:sta kaksi saatiin ajettua tiputettujen helikoptereiden viereen, mutta yhden ajaja sai surmansa laitettuaan päänsä ulos luukusta. Aiemmissa taisteluissa Vietkongin sotilaat olivat lopettaneet tulituksen ja hajaantuneet nähtyään APC:t ja nyt ajajat kuvittelivat saman tapahtuvan. Pelastusoperaation jatkuessa Ba menetti tajuntansa vaunun sisällä ja APC:t kieltäytyivät liikkumasta ennen kuin hän palaa tajuihinsa. Samalla eskadroona menetti lisää konekiväärimiehiä. Ba palasi tajuihinsa ja organisoi joukkonsa hyökkäykseen. Se eteni hitaasti sillä ajamisessa täytyi käyttää periskooppeja ja siihen miehistö ei ollut aiemmin tottunut. Lopulta kovaa vastarintaa kohdanneet APC:t epäonnistuivat tavoitteessaan saavuttaa metsänreuna. Kello 14:30 APC:t lopettivat hyökkäyksen ja perääntyivät.


title: Ap Bacin taistelu

text: Kun selvisi, että vihollisjoukkoja ei pystyttäisiin kukistamaan, paikalle pyydettiin vahvistukseksi laskuvarjopataljoona. 8. laskuvarjopataljoona laskeutui riisipelloille auringonlaskun aikaan, muttei pystynyt hyökkäämään ennen seuraavaa aamua. Sekä Vann että eversti Daniel B. Porter (IV armeijakunnan taktisen alueen neuvonantaja) olivat ehdottaneet joukkojen pudottamista kanavan itäpuolelle, jolloin vihollinen olisi saarrettu, mutta pataljoona tiputettiin kuitenkin länteen.


title: Ap Bacin taistelu

text: Vihdoin puoliltapäivin joukot aloittivat hyökkäyksen, jossa lähinnä todettiin Vietkongin sotilaiden vetäytyneen alueelta.


title: William Spottiswoode

text: William Spottiswoode (11. tammikuuta 1825 – 27. kesäkuuta 1883) oli englantilainen matemaatikko ja fyysikko. Hän opiskeli muun muassa Eton Collegessa ja Balliol Collegessa Oxfordissa, josta hän lähti vuonna 1846. Vuonna 1870 hänet valittiin Lontoon Matemaattisen Seuran puheenjohtajaksi. Fysiikan alalla hän tutki muun muassa polarisaatiota. Hänet valittiin vuonna 1878 sekä British Association for the Advancement of Sciencen että Royal Societyn puheenjohtajaksi. Hän kuoli vuonna 1883 ja on haudattu Westminster Abbeyyn.


title: Tunnusmerkistö

text: Tunnusmerkistö on oikeudellinen käsite, joka tarkoittaa ominaisuuksia, jotka teon tulee täyttää, jotta oikeusseuraamukset tulisivat voimaan. Oikeussääntöä sovellettaessa tunnusmerkistöä verrataan oikeustapauksen tosiasioihin ja tunnusmerkistön täyttyessä oikeussäännön mukaiset seuraamukset on asetettava. Jos tunnusmerkistö ei täyty, ei oikeussääntöä voi soveltaa tapaukseen.


title: Tunnusmerkistö

text: Rikostunnusmerkistö on rikosoikeudellinen käsite, joka tarkoittaa joko rikoksen muodostavia ominaisuuksia tai osia, jotka muodostavat jonkin rangaistussäännöksen käytön edellyttämän rikostyypin. Teon on täytettävä tunnusmerkistö, jotta se olisi rangaistavaksi säädetty rikos.


title: Tunnusmerkistö

text: Rikoksen "yleinen tunnusmerkistö" tarkoittaa jokaiseen rikokseen kuuluvien aineosien kokonaisuutta. Sen osia ovat "erityisen rikostunnusmerkistön" mukaisuus, oikeudenvastaisuus ja syyllisyys. Jos jokin inhimillinen teko on tunnusmerkistön mukaan oikeudenvastainen ja syyllisyyttä osoittava, on kyseessä rikos. Rikoksen "objektiiviseen tunnusmerkistöön" kuuluu tunnusmerkistön mukaisuus ja oikeudenvastaisuus ja "subjektiiviseen tunnusmerkistöön" syyllisyys.


title: Tunnusmerkistö

text: Rikosoikeudellisesta oikeudenvastaisuudesta tulee erottaa vahingonkorvausoikeudellinen oikeudenvastaisuus, joka on yksi vahingonkorvausvastuun edellytyksistä. Se, että teko tai laiminlyönti on tässä mielessä oikeudenvastainen, ei välttämättä aiheuta rikosoikeudellista vastuuta.


title: TsSKA-jääurheilupalatsi

text: TsSKA-jääurheilupalatsi () on jääurheiluareena Moskovassa Venäjällä. Areenan istumakapasiteetti on 5 600. Se valmistui 1991 ja on TsSKA:n jääkiekkojoukkueen kotiareena.


title: Sigurd Wilhelm Forss

text: Sigurd Wilhelm Forss (11. toukokuuta 1891 Joutsa – 8. syyskuuta 1947 Jyväskylä) oli seminaarinlehtori ja Jyväskylän pitkäaikaisin kaupunginvaltuuston puheenjohtaja.


title: Sigurd Wilhelm Forss

text: Forss valmistui ylioppilaaksi Jyväskylässä 1910, filosofian kandidaatiksi 1917 ja maisteriksi 1919. Hän toimi maantiedon ja luonnonhistorian opettajana Sortavalan lyseossa 1918–1919 ja Kotkan suomalaisessa yhteiskoulussa 1919–1920. Sen jälkeen hän oli Jyväskylän tyttökoulun rehtorina 1920–1929 ja seminaarin ja korkeakoulun rehtorina 1929–1947. Hän toimi myös tyttölukion opettajana ja Jyväskylän kansalaisopiston johtajana 1937–1944. Tämän toimensa ohessa Forss oli tieteellisen kirjaston hoitaja 1928–1930, sekä Seminaarin kirjaston ja kaupunginkirjaston johtokunnan jäsen 1928–1945. Keski-Suomen museoyhdistyksen johtokunnan jäsenenä Forss toimi 1931 alkaen ja Jyväskylän ylioppilasyhdistyksen valtuuskunnan jäsenenä vuodesta 1931 Näiden kirjallisten harrastustensa lisäksi hän oli yleisradion ohjelmapäällikkö kaupungissa sekä kaupunginvaltuuston puheenjohtaja 1925–1945 (edistyspuolue) ja kaupunginhallituksen jäsen 1945-47. Forss toimi edistyspuolueen Vaasan läänin itäisen vaalipiirin piiritoimikunnan puheenjohtajana vuodesta 1925 alkaen ja puoluevaltuuston jäsenenä vuodesta 1928.


title: Sigurd Wilhelm Forss

text: Jyväskylän kunnalliselämässä itsenäisyyden alkuvuosina porvarillinen Edistyspuolue suhtautui ennakkoluulottomasti sosiaalidemokraatteihin. Kun vasemmisto ei voinut toivoa valtuustoon puheenjohtajan paikkaa, se äänesti mieluummin edistyspuoluetta (opettaja Hytönen 1923-26 ja lehtori Forss 1929-45) kuin kokoomusta. Kokoomuslaiset olivat edistyspuoluelaisia jyrkempiä suhteessa kapinavankeihin ja valtiomuototaistelussa he olivat enemmän kuningasmielisiä, edistyspuoluelaiset taas tasavallan kannattajia.


title: Sigurd Wilhelm Forss

text: Felix Lahtisen mukaan "lehtori S.W.Forss muistetaan tahdikkaana ja miellyttävänä henkilönä, joka taitavasti sovitellen pyrki johtamaan valtuuston työtä ja hiomaan kiistelyn kuluessa pois pahimpia särmiä. Kovalle koetukselle hänen puheenjohtajakykynsä joutui mm. eräässä talousarviokokouksessa, muistaakseni vuonna 1932. Kokous oli myrskyinen, alkoi klo 18 ja päättyi seuraavana aamuna klo 4.30."


title: Sigurd Wilhelm Forss

text: 1932 Mäntsälässä Ohkolan työväentalolla puhkesi selkkaus tohtori Mikko Erichin puheen johdosta, mikä johti Mäntsälän kapinan nimellä tunnettuun kriisiin. Maata uhkasi vallankaappaus ja myös Keski-Suomessa Lapuanliikkeen piirisihteerin maanviljelijä Aholan taloon Jyväskylän naapuriin kokoontui aseistettuja suojeluspukuisia joukkoja. Näiden Mäntsälään lähtö jäi tekemättä, mutta sen sijaan joukko siirtyi jyväskylään ja otti haltuunsa Suojatalon yläkerran. Suojatalosta tuli näin kapinallisten tukikohta ja Jyväskylästä toinen maan poliittisen kiehunnan keskipiste. Tilanne kärjistyi torstaina 3. maaliskuuta. Illalla olivat laillisen yhteiskuntajärjestyksen kannattajat kutsuneet kaupungintalolle kansalaiskokouksen neuvottelemaan tilanteesta. Väkeä oli salin täydeltä, ja kaupunginvaltuuston puheenjohtajan S. W. Forssin johtama kokous päätti lähettää tasavallan presidentille lojaalisuussähkeen. Ennen kuin näin pitkälle oli päästy, kapinallisten iskuryhmä oli yrittänyt hajottaa kokouksen. Tilanteen dramaattisuudesta kertoo oravisaarelaisen maanviljelijän Matti Jääskeläisen kuoleminen sydänhalvaukseen kesken tätä välinäytöstä. Tilanne laukesi seuraavana päivänä presidentin lähettämän välitysmiehen Martti Pihkalan myötävaikutuksella.


title: Sigurd Wilhelm Forss

text: Forssin vanhemmat olivat Sysmän ja Joutsan nimismies Ivar Forss (1851-1895) sekä Elin Andersin, kirjakustantaja Otto Andersinin sisar. Kirjallista perintöä tuli myös isoäiti Sofie Rudbeckin puolelta, jonka veli oli kirjallisuudentutkija, suomentaja ja kirjailija Eero Salmelainen. Puoliso oli vuodesta 1923 kansakoulunopettaja Jenny Olivia Tuomikoski. Heidän poikansa on urkuri Erkki Forss.


title: Oikeusinstituutio

text: Oikeusinstituutio (, järjestely) eli oikeussäännöstö on niiden oikeussäännösten kokonaisuus, jotka kuuluvat tiettyihin oikeussuhteisiin. Oikeusinstituutioon kuuluvilla säännöksillä tulee olla keskinäinen joko säädännäinen tai muu yhteys. Esimerkiksi avioliittoa, pesänselvitystä, kiinteistön kauppaa tai ryhmäkannetta käsittelevät oikeussäännökset muodostavat kukin oikeusinstituution. Oikeudellisessa kielenkäytössä instituutti ja instituutio olivat aiemmin usein synonyymejä, mutta nykyisin instituutti viittaa yleensä tutkimus- tai muuhun laitokseen.


title: Oikeusinstituutio

text: Säädöksellä voidaan eriyttää tapaoikeudellinen käytäntö omaksi instituutiokseen. Esimerkiksi irtaimiston kauppaa koskeva lainsäädäntö on syntynyt tapaoikeudelliselle perustalle. Toisaalta avioliittolakiin perustuvan avioliittoinstituution ulkopuolinen avoliitto muodostaa oman instituutionsa. Säädöksillä voidaan perustaa uusia instituutioita tai lakkauttaa olemassa olevia. Esimerkiksi yksityishenkilön velkajärjestelyyn ja yrityssaneeraukseen liittyneen oikeusinstituution perustamisen liittyi akordin lakkauttaminen.


title: TatNeft Arena

text: Tatneft-Arena () on monitoimihalli Kazanissa Venäjällä. Areena on valmistunut vuonna 2005 ja se on rakennettu 10 000 katsojalle. Areena toimii kotihallina KHL-seura Ak Bars Kazanille. Marraskuussa 2014 areena isännöi kaikkien aikojen toista Turkvision laulukilpailua.


title: Charles "Tex" Watson

text: "Tex" Watson


title: Charles "Tex" Watson

text: Charles Denton "Tex" Watson (2. joulukuuta 1945, Dallas) oli yksi Charles Mansonin kommuunin sisäpiiriläisistä, joka murhasi Mansonin käskystä seitsemän ihmistä Los Angelesissa kahtena peräkkäisenä yönä 9.–10. elokuuta 1969. Hänet tuomittiin "Tate-LaBianca" -murhista kuolemaan, mutta rangaistus muunnettiin automaattisesti elinkautiseksi vankeudeksi, kun Kalifornia poisti kuolemanrangaistuksen.


title: Charles "Tex" Watson

text: Charles Watson syntyi Texasissa metodistiperheeseen ja kasvoi "Copevillen" pikkukaupungissa, jossa vanhemmat pitivät sekatavarakauppaa ja huoltoasemaa. Hän kuvailee lapsuuttaan ja kotiaan onnelliseksi. High schoolissa Charles oli pidetty ja menestyvä oppilas, joka hyvien arvosanojen lisäksi kunnostautui myös urheilussa.


title: Charles "Tex" Watson

text: Valmistuttuaan high schoolista 1964 Charles Watson opiskeli jonkin aikaa "North Texas State Universityssa", jonka kodin kontrollista vapaassa ympäristössä hän tutustui vastakkaiseen sukupuoleen ja päihteisiin, jolloin opinnot jäivät. Hän työskenteli tovin "Braniff International Airways" -lentoyhtiöllä kenttähenkilökunnassa pakkaajana ja sai tilaisuuden matkustella henkilökuntalipuilla.


title: Charles "Tex" Watson

text: Watson muutti opiskelutoverinsa esimerkistä Los Angelesiin Kaliforniaan 1967, jossa aluksi yritti jatkaa opintojaan "California State Universityssa", mutta alkoi käyttää alkoholin ja marihuanan lisäksi hallusinogeeneja. Hän sai työpaikan peruukkimyyjänä Beverly Hillsissä ja kokeili välillä kaverinsa kanssa oman yrityksen pyörittämistä huonolla menestyksellä. Lopulta hän alkoi välittää huumeita maksaakseen vuokransa.


title: Charles "Tex" Watson

text: Eräänä iltana hän otti kyytiinsä satunnaisen liftarin, Beach Boysien rumpalin Dennis Wilsonin, jonka kautta hän tutustui Charles Mansoniin. Pian Watson liittyi uuden tuttavansa "perheeseen", jossa hänestä tuli Mansonin luotettu.


title: Charles "Tex" Watson

text: Muutama kuukausi "Helter Skelter" -murhien jälkeen Watson pakeni Mansonin perheestä kotiinsa Texasiin, jossa hänet pidätettiin Sharon Tate-Polanskin kodin ulko-ovesta löytyneen sormenjäljen perusteella murhista epäiltynä 30. lokakuuta 1969. Watson joutui oikeuteen erillään muista mansonilaisista, koska hän yritti vastustaa lakiteitse siirtoa Kaliforniaan, jonne hänet luovutettiin yhdeksän kuukauden viivytyksen jälkeen. Linda Kasabianin todistajalausunnon perusteella hänet tuomittiin kuolemaan 21. lokakuuta 1971, siitäkin huolimatta, että puolustus oli nojautunut hänen syyntakeettomuuteensa huumeidenkäytön ja karismaattisen Mansonin manipuloinnin tahdottomana uhrina. Tuomio muunnettiin elinkautiseksi vapausrangaistukseksi 18. helmikuuta 1972, kun Kalifornia luopui väliaikaisesti kuolemanrangaistuksesta.


title: Charles "Tex" Watson

text: Vankeudessa Charles Watson irtautui mansonilaisista, tuli uskoon ja meni naimisiin. Papiksi sittemmin valmistunut Watson on ilmoittanut katuvansa syvästi tekojaan. Hän istuu edelleen tuomiotaan Kalifornian "Mule Creek State Prisonin" vankilassa Ionessa ja on kirjoittanut kirjan kohtalonyhteydestään Charles Mansoniin "Will You Die for Me?" (1979) yhdessä Ray Hoekstran kanssa.


title: Virva (nimi)

text: Virva on sekä suomalainen naisen etunimi että myös sukunimi. Virvan nimipäivä on vuodesta 1950 ollut 2. maaliskuuta. Nimi juontuu luultavasti virvatulista. Väestörekisterikeskuksen mukaan nimi Virva on annettu vuoden 2009 loppuun mennessä noin 1130 henkilölle.


title: Virve (nimi)

text: Virve on suomalais-virolainen naisen etunimi. Virven nimipäivä on 2. maaliskuuta. Vuoden 2009 loppuun mennessä Väestörekisterikeskuksen järjestelmään oli Virve merkitty noin 2 540 kertaa naisen nimenä.


title: Virve (nimi)

text: Nimi on muodostettu pientä oksaa tai kasvia tarkoittavasta sanasta "virpi", jonka monet taivutusmuodot alkavat "virve-". Tämä runokielinen sana esiintyy muun muassa Kalevalan 25. runossa:


title: Virve (nimi)

text:
"Jo tuon näen kyselemättä,
arvoan anelematta:
toit käkösen tullessasi,
sinisotkan suojassasi,
vihannimman virven latvan
vihannasta virviköstä,
tuorehimman tuomen lehvän
tuorehesta tuomikosta."


title: Virve (nimi)

text: Nimi Virve tuli ensin käyttöön Virossa 1900-luvun alussa. Tiettävästi ensimmäinen Virve oli Oskar ja Aino Kallaksen vuonna 1901 Virossa syntynyt tytär. Suomeen nimen toi Estonia-teatterin johtajana toiminut näyttelijä Hilma Rantanen-Pylkkänen, jonka ehdotuksesta hänen veljensä tytär, vuonna 1912 syntynyt Virve Tähtinen (myöh. Vierikko) sai ensimmäisenä Suomessa nimen Virve.


title: Virve (nimi)

text: Listan henkilöt ovat suomalaisia, ellei toisin mainita.


title: Estadio Monumental

text: Estadio Monumental Antonio Vespucio Liberti on Argentiinan pääkaupungissa Buenos Airesissa sijaitseva urheilustadion.


title: Estadio Monumental

text: Stadion vihittiin käyttöön vuonna 1938. Sen nykyinen kapasiteetti on noin 66 000. Stadion sijaitsee Núñezin kaupunginosassa. Se on saanut nimensä seurajohtaja Antonio Vespucio Libertiltä.


title: Estadio Monumental

text: Stadionia käytetään pääasiassa jalkapalloon. Se on River Platen ja Argentiinan maajoukkueen kotikenttä. Stadion oli 1978 MM-kilpailujen päänäyttämö. Sillä on pelattu myös useita Etelä-Amerikan-mestaruuskilpailuja.


title: Estadio Monumental

text: Stadionilla pidettiin Pan-Amerikan kisat vuonna 1951. Sitä on käytetty myös muun muassa ralliin ja rugby unioniin. Stadionilla on järjestetty myös huomattavia konsertteja. Se toimii Quilmes Rockin tapahtumapaikkana.


title: Publius Egnatius Celer

text: Publius Egnatius Celer (n. 60 jaa.) oli roomalainen stoalaiseen koulukuntaan kuulunut filosofi. Hän toimi neuvonantajana keisari Neron hallitessa, ja siksi hänet määrättiin Vespasianuksen aikana kuolemaan.


title: Publius Egnatius Celer

text: Egnatius Celer oli Barea Soranuksen, toisen stoalaisen, opettaja ja klientti eli suojatti. Kun Barea Soranusta syytettiin vuonna 66 siksi, että tämä oli hankkinut Neron vihan päälleen, Egnatius Celer toimi tärkeimpänä todistajana tätä vastaan. Barea Soranus ja tämän tytär Servilia saivat kuolemantuomion.


title: Publius Egnatius Celer

text: Egnatius sai Nerolta suuria palkkioita, mutta Vespasianuksen aikana Musonius Rufus syytti puolestaan Egnatiusta itseään, ja hänet tuomittiin kuolemaan.


title: Garmarna

text: Garmarna on ruotsalainen, vuonna 1990 perustettu folk rock -yhtye. Yhtyeen kappaleet perustuvat suurimmaksi osaksi vanhoihin skandinaavisiin balladeihin.


title: Lehtoniemi

text: Lehtoniemi on Kuopion eteläosan kaupunginosa ja se on yksi Saaristokaupungin kaupunginosista. Lehtoniemestä keskustaan on matkaa maitse noin 13–15 kilometriä ja 2008 valmistuneen Saaristokadun kautta viitisen kilometriä.


title: Lehtoniemi

text: Rautaniemi on pituudeltaan vajaa kolme kilometriä. Asuinalue koostuu pääasiassa kerrostaloista ja rivitaloista. Lehtoniemen pohjoisosassa sijaitsee myös jätevedenpuhdistamo.


title: Lehtoniemi

text: Lehtoniemessä on S-market Keilankanta, parturiliike, Martti Ahtisaaren koulu (alakoulu).


title: Dunbarin luku

text: Dunbarin luku on teoreettinen kognitiivinen raja ihmisten lukumäärälle, johon keskiverto ihmisyksilö voi ylläpitää pysyviä sosiaalisia suhteita. Nämä suhteet ovat sellaisia, joissa ihminen tietää, kuka kukin henkilö on ja kuinka kukin ihminen on suhteessa toisiin ihmisiin. Suurempi määrä ihmisiä tarvitsee tavallisesti rajoitetumpia sääntöjä, lakeja, ja tarvitsee normeja ollakseen vakaita suhteita ja koheesiivista ryhmää. Dunbarin luvulle ei ole määritelty täsmällistä arvoa, mutta yleisesti sen arvioidaan olevan ihmisellä 150. Eri kädellislajeilla luku vaihtelee korreloiden isoaivojen kuorikerroksen koon kanssa.


title: Dunbarin luku

text: Dunbarin luvun esitti julkisuuteen brittiläinen kädellislajien käyttäytymisen tutkimiseen ja vertailuun omistautunut antropologi Robin Dunbar, joka teoretisoi, että "tämä raja on suora funktio relatiiviselle neokorteksin koolle, joka tämä käänteisesti määrää ryhmän koon... Neokortiaalinen prosessointikapasiteetti on yksinkertaisesti määrä yksilöille, joihin voidaan pitää pysyvää persoonallista suhdetta."


title: Agroksenmäen holvikellari

text: Agroksenmäen holvikellari on Helsingissä Hermannin kaupunginosassa sijaitseva entinen panimorakennus. Holvikellari on nykyisin suojeltu Museoviraston määräyksellä, ja sen sisätilat on saneerattu tapahtumakäyttöön.


title: Agroksenmäen holvikellari

text: Saksalainen panimomestari Johan Kasper Kröckel perusti vuonna 1864 olutpanimon Agroksenmäen alueelle. Muutamassa vuodessa Sörnäisten panimon ("Södernäs Ölbryggeri") alue kasvoi kyläksi, joka käsitti panimorakennusten lisäksi varastoja, kellareita ja asuinrakennuksia.


title: Agroksenmäen holvikellari

text: Agroksenmäen holvikellari toimi tynnyrintekijän verstaana sekä olutkellarina. Talvisin Vanhankaupunginlahdelta sahattiin isoja jäälohkareita, jotka kuljetettiin holvikellariin ja peitettiin sahanpuruilla. Näin holvikellari toimi suurikokoisena jääkaappina, jossa panimon tuotteet säilyivät hyvin kesän yli.


title: Agroksenmäen holvikellari

text: Sörnäisten olutpanimo lopetti toimintansa vuonna 1918. Agroksenmäen holvikellarissa toimi seuraavien vuosikymmenten ajan erilaisia metalliverstaita, pääasiassa valmistettiin osia raskaisiin ajoneuvoihin. Toisen maailmansodan aikana rakennuksessa sorvattiin tykinhylsyjä. Sittemmin rakennus palveli muun muassa läheisen teurastamon vuotavarastona ja tilapäisenä kukkatukkuna, kunnes rakennus vaurioitui pahoin tulipalossa vuonna 1980 ja jäi käytännössä tyhjilleen.


title: Agroksenmäen holvikellari

text: Suurin osa vanhan panimoalueen rakennuksista on purettu. Jäljellä rakennuksista ovat enää Agroksenmäen holvikellari sekä sen vieressä sijaitseva pienempi kiviholvi, joka toimii yksityisenä viinikellarina.


title: Agroksenmäen holvikellari

text: Nykyisin vanha panimoalue on tukkukaupan ja teollisuuden käytössä. Alueella toimii muun muassa Helsingin Tukkutori sekä muita elintarviketeollisuuden tukkuliikkeitä. Panimotoiminnasta muistuttavat vielä tänäkin päivänä alueen kadunnimet, kuten Panimokatu ja Tynnyrintekijänkatu.


title: Agroksenmäen holvikellari

text: 2000-luvulle tultaessa alkoivat holvikellarin perusteelliset kunnostus- ja saneeraustyöt. Töiden valmistuttua Agroksenmäen holvikellari avasi ovensa tapahtumakäyttöön. Holvikellarin tiloja vuokrataan ympärivuotisesti niin yksityis- kuin yritystapahtumia varten.


title: Arulenus Rusticus

text: L. Junius Arulenus Rusticus (n. 35–93 jaa.) oli roomalainen poliitikko ja stoalaiseen koulukuntaan kuulunut filosofi. Arulenus Rusticus oli Thrasea Paetuksen ystävä ja seuraaja. Hän toimi tribuunina vuonna 66, jolloin senaatti tuomitsi Thrasean kuolemaan. Hän olisi yrittänyt estää tuomion veto-oikeudellaan, mutta Thrasea esti häntä, koska katsoi, että hän olisi tällä tavoin vain aiheuttanut oman tuhonsa pelastamatta kuitenkaan Thraseaa.


title: Arulenus Rusticus

text: Arulenus Rusticus toimi preettorina sisällissodissa vuonna 69 Neron kuoleman jälkeen. Hänen toimiessaan senaatin lähettiläänä Flaviusten armeijassa Petilius Cerialiksen sotilaat haavoittivat häntä. Arulenus Rusticus toimi konsulina vuonna 92 Domitianuksen hallitessa. Seuraavana vuonna hänet kuitenkin tuomittiin kuolemaan, koska hän kirjoitti panegyyrin eli ylistyspuheen Thrasealle.


title: Arulenus Rusticus

text: Suetonius on laittanut Arulenus Rusticuksen nimiin myös Helvidius Priscukselle osoitetun panegyyrin, mutta sen kirjoitti todellisuudessa Herennius Senecio, niin kuin Tacitus ja Plinius nuorempi sanovat.


title: Pansio-luokan miinalautta

text: Pansio-luokka on Suomen merivoimien miinalauttaluokka, johon kuuluu kolme alusta: Pansio, Porkkala ja Pyhäranta. Niiden päätehtävinä ovat merimiinoitus sekä rannikkojoukkojen ja huollon kuljetustukitehtävät. Alusten kuljetuskyky on 100 tonnia ja toiminnan tukena niillä on 15 tonnin nosturi. Alusluokka peruskorjattiin 2015-2017, jolloin alusten käyttöikä jatkuu 2030-luvulle. Samalla alusten kykyä merimiinoitukseen, raskaisiin merikuljetuksiin ja emäalustoimintaan päivitetään. Peruskorjauksen toteuttaa Uudenkaupungin Työvene Oy ja Atlas Elektronik Finland Oy.


title: Pansio-luokan miinalautta

text:
Alukset tilattiin toukokuussa 1990.
Miinalautta "Pansio" on sijoitettu Rannikkolaivaston 6. Pintatorjuntalaivueeseen ja miinalautat "Porkkala" ja "Pyhäranta" 7. Pintatorjuntalaivueeseen.


title: Lužniki-urheilupalatsi

text: Lužniki-urheilupalatsi () on urheiluareena Moskovassa Venäjällä. Urheilupalatsi kuuluu osana Lužniki-urheilukeskusta. Keskukseen kuuluu osana myös Lužniki-stadion. Urheilupalatsi on rakennettu vuonna 1956 ja alun perin 13 700:lle katsojalle.


title: Lužniki-urheilupalatsi

text: Lužniki on toiminut monien arvokisojen järjestämispaikkana jääkiekossa, voimistelussa, lentopallossa, koripallossa, nyrkkeilyssä ja muissa urheilulajeissa. Palatsi isännöi mm. vuoden 1972 Summit Seriesiä, jossa kohtasivat ensi kerran Neuvostoliiton ja Kanadan jääkiekkotähdet. Moskovan Olympialaisissa 1980 halli toimi voimistelun ja judon tapahtumapaikkana.


title: Lužniki-urheilupalatsi

text: Vuonna 2002 areenalle tehtiin mittava peruskorjaus, jonka yhteydessä katsojapaikkojen määrä väheni 11 500:aan. Uusitussa hallissa on pidetty mm. vuoden 2005 taitoluistelun maailmanmestaruuskilpailut. Areena toimii pääasiallisesti Dinamo Moskovan kotihallina.


title: Lužniki-urheilupalatsi

text: UEFA-cupin ottelussa FC Spartak Moscow vastaan HFC Haarlem tapahtui 20. lokakuuta 1982 ryntäys, jossa talloutui kuoliaaksi 66 ihmistä. Tämä teki siitä aikoinaan Neuvostoliiton pahimman urheilutapahtumaonnettomuuden.Sylvester Stallonen elokuvassa Rocky IV elokuvan nimikkohahmo Rocky Balboa ottelee Dolph Lundgrenin esittämää Ivan Dragoa vastaan Lužniki-urheilupalatsissa.


title: Helvidius Priscus

text: Helvidius Priscus (ensimmäinen vuosisata jaa.) oli roomalainen poliitikko ja stoalaiseen koulukuntaan kuulunut filosofi. Hän eli keisarien Nero, Galba, Otho, Vitellius ja Vespasianus aikana.


title: Helvidius Priscus

text: Kuten appensa Thrasea Paetus, hänet tunnettiin kiihkeänä tasavaltalaisuuden kannattajana. Vaikka Helvidius Priscus ärsytti usein hallitsijoita, hän toimi useissa korkeissa viroissa. Neron kaudella hän toimi kvestorina Akhaiassa sekä tribuunina (56 jaa.). Hän palautti rauhan ja järjestyksen Armeniassa ja sai provinssin asukkaiden luottamuksen. Hänen sympatiansa Brutusta ja Cassiusta kohtaan sai aikaan sen, että hänet tuomittiin vuonna 66 maanpakoon.


title: Helvidius Priscus

text: Galban kutsuttua Helvidius Priscuksen takaisiin Roomaan vuonna 68, hän nosti heti syytteen Eprius Marcellusta, Thrasea Paetuksen syyttäjää, vastaan. Hän kuitenkin luopui syytteestä, koska Marcelluksen tuomitseminen olisi vaikuttanut moneen senaattoreista. Preetorina toimiessaan hän vastusti senaatissa Vitelliusta; sekä Vespasianusta katsomalla, että julkisten varojen hallinnan tuli olla senaatilla. Hän ehdotti, että Vitelliuksen ja Flaviusten dynastian välisessä sisällissodassa vuonna 69 tuhoutunut Juppiterin temppeli rakennetteisiin uudestaan julkisin varoin. Hänen kerrotaan tervehtineen Vespasianusta tämän yksityisellä nimellä.


title: Helvidius Priscus

text: Lopulta Helvidius Priscus ajettiin maanpakoon toistamiseen, ja pian sen jälkeen hänet teloitettiin Vespasianuksen määräyksestä. Herennius Senecio kirjoitti Helvidiuksen lesken pyynnöstä hänen elämästään panegyyrin eli ylistyspuheen, jonka johdosta Domitianus määräsi Herenniuksen kuolemaan.


title: Hormonaalinen säätelyjärjestelmä

text: Hormonaalinen säätelyjärjestelmä ohjaa ihmisen elimistön biologisia rytmejä, kuten uni- ja valvetilan vuorottelua. Siihen kuuluvat ihmisellä muuta hormonieritystä ohjaavat hypotalamus ja aivolisäke. Monet rytmeistä ovat sisäsyntyisiä eli endogeenisia, kehon itsensä tahdistamia. Usein niihin liittyy myös ympäristöstä tulevia eli eksogeenisia vaikutuksia.


title: Hormonaalinen säätelyjärjestelmä

text: Ihmisen sisäsyntyisesti tahdistettuja rytmejä ovat naisten kuukautiskierto sekä unen ja valvetilan vuorottelu eli vuorokausirytmi. Vuorokausirytmi vaikuttaa vireystilaan. Ihmisen niin sanottu biologinen kello säätelee vuorokausirytmiä. Biologinen kello on paikannettu limbisen järjestelmän hypotalamukseen. Esimerkiksi valoisuuden vähentyessä hypotalamukseen kytkeytyvä käpyrauhanen alkaa erittää nukahtamista edistävää melatoniinia.


title: Hormonaalinen säätelyjärjestelmä

text: Hormonaalinen säätelyjärjestelmä vaikuttaa myös muistiin ja tunteisiin. Hippokampukseen kytkeytyneellä mantelitumakkeella on keskeinen merkitys emotionaalisesti värittyneiden asioiden muistamisessa. Sen aktivoivat voimakkaiden tunnetilojen yhteydessä erittyvät hormonit, kuten adrenaliini ja kortisoli.


title: Hormonaalinen säätelyjärjestelmä

text: Hormonaalinen säätelyjärjestelmä säätelee nimensä mukaisesti hormonien tuotantoa. Hormonit vaikuttavat monella tapaa ihmisen toimintaan. Esimerkiksi seksuaaliset halut ovat peräisin testosteronin ja estrogeenin pitoisuuksien vaihteluista. Myös ympäristön ärsykkeiden aikaansaama stressireaktio pohjautuu hormonien erittymiseen.


title: Tallinna HK Stars

text: Tallinna HK Stars on virolainen jääkiekkoseura Tallinnasta. Seura on voittanut Meistriliigassa Viron mestaruuden neljästi kausilla 2004–2005, 2005–2006, 2006–2007 ja 2008–2009. Kaudella 2007–2008 joukkue sijoittui hopealle. Tätä ennen se oli saavuttanut kerran pronssia kaudella 2003–2004.


title: Tallinna HK Stars

text: Joukkue ei ole enää kausilla 2016–2017 ja 2017–2018 ottanut osaa Meistriliigaan.


title: Tallinna HK Stars

text: Idea joukkueen perustamisesta syntyi kesäkuussa vuonna 2002, kun ryhmä entisiä HC Vipersin pelaajia päätti perustaa uuden jääkiekkojoukkueen Tallinnaan. Uuden joukkueen tarkoituksena oli tuoda uusi haastaja Meistriliigaan Tarton ja Narvan joukkueille. Joukkue perustettiin heinäkuussa Igor Skuratovskin, Mihhail Kozlovin, Roman Potchinokin, Andrei Grishkunin ja Aleksandr Sauendin johdolla. Pian valittiin myös joukkueen värit ja tunnus, jotka mukailevat NHL-joukkue Dallas Starsin tuolloista ilmettä. Joukkue alkoi harjoitella samana kesänä.


title: Tallinna HK Stars

text: Ensimmäisessä viralisessa ottelussaan lokakuun 5. vuonna 2002 Stars voitti Visa-Tiigrid lukemin 8–2. Ensimmäisellä kaudellaan joukkue sijoittui Meistriliigan runkosarjassa kolmanneksi. Neljännesvälierissä joukkue kohtasi Kohtla-Järve HK Keemikin, putosi ja jäi viidenneksi.


title: Tallinna HK Stars

text: Seuraavana kesänä 2003 joukkueeseen liittyi uusia pelaajia, minkä johdosta perustettiin amatöörijoukkue Stars-2. Päävalmentajaksi tuli Eduard Sedashev. Marraskuussa joukkueeseen liittyi lisää HC Vipersin pelaajia, kun Vipersin pelaajat hajaantuivat joukkueesta.


title: Tallinna HK Stars

text: Maalivahdit:


title: Tallinna HK Stars

text: Puolustajat:


title: Tallinna HK Stars

text: Hyökkääjät:


title: Ba (tieto)

text: Ba on tiedon muodostumiseen liittyvä käsite, joka kuvaa tiedon kehittymiselle otollista, jaettua tilaa ja aikaa. Ba voi ilmetä fyysisenä tilana, virtuaalisena tilana tai henkisenä tilana. Ba liittyy tiedon muodostumisen SECI-malliin.


title: Ba (tieto)

text: "Alkuunpaneva ba" (originating ba) liittyy tiedon muodostumisen edellytysten luomiseen, luottamuksen rakentamiseen. Se toteutuu kasvokkaisen viestinnän ympäristönä.


title: Ba (tieto)

text: "Keskusteleva ba" (interacting ba) edustaa henkilökohtaisen, hiljaisen tiedon jakamista.


title: Ba (tieto)

text: "Toteuttava ba" (exercising ba) on tiedon sisäistymisen vaihe tai tilanne. Siinä eksplisiittistä, näkyvää tietoa muuntuu hiljaiseksi tiedoksi.


title: Ba (tieto)

text: "Järjestävä ba" (cyber ba) edustaa tiedon yhdistelyä. Se on ajasta ja paikasta riippumaton ja voi siksi toteutua tieto- ja viestintäteknologian avulla, virtuaalisesti. Sosiaalinen toiminta tietoverkoissa ilmentää järjestävää ba'ta.


title: HK Kalev-Välk Tartu

text: Tartu Kalev-Väik (aikaisemmin ja edelleen tietyissä yhteyksissä Tartu Välk 494) on tarttolainen jääkiekkoseura. Seura pelaa Viron pääsarjassa Meistriliigassa. Joukkue on voittanut Viron mestaruuden kausilla 1996–1997, 1998–1999, 1999–2000, 2001–2002 ja 2002–2003 vanhalla nimellään ja kausilla 2007–2008, 2010–2011, 2011–2012 ja 2014–2015 uudella nimellään. Kaudella 2017–2018 joukkue ylsi hopealle. Tuolloin HC Viking Tallinn vei mestaruuden otteluvoitoin 3–1.


title: Narva PSK

text: Narva PSK on virolainen jääkiekkoseura venäläisenemmistöisestä Narvan kaupungista. Seura pelaa Viron pääsarjassa Meistriliigassa, joissa se on voittanut edellisen kerran mestaruudet kausilla 2015–2016 ja 2016–2017. Joukkueella on eniten Meistriliigan mestaruuksia, yhteensä 18.


title: Narva PSK

text: Joukkueella on myös nuorisotoimintaa A- ja B-junioreissa. A-juniorien mestaruuden se on saavuttanut kausilla 2010–2011 ja 2015–2016 ja B-nuorten kausilla 2009–2010, 2010–2011, 2014–2015 ja 2015–2016.


title: Wolf (yhtye)

text: Wolf on vuonna 1995 perustettu ruotsalainen heavy metal -yhtye.


title: Avaruusblues

text: Avaruusblues: Muuan rakkauslaulu () on Brian Francis Slatteryn vuonna 2007 ilmestynyt romaani.


title: Christophe Épalle

text: Christophe Épalle (s. 23. tammikuuta 1969 Saint-Etienne, Loire, Ranska) on entinen ranskalainen yleisurheilija, jonka päälaji oli moukarinheitto.


title: Christophe Épalle

text: Épalle edusti maataan arvokilpailuissa yli kymmenen kertaa ja selviytyi neljästi loppukilpailuun. Barcelonan 1992 olympialaisissa hän sijoittui kymmenenneksi tuloksella 74,84 m. Stuttgartin MM-kilpailuissa 1993 hän oli kahdeksas tuloksella 76,22 m, Helsingin EM-kilpailuissa 1994 seitsemäs tuloksella 75,22 m sekä Budapestin EM-kilpailuissa 1998 sijalla 12 tuloksella 74,00 m. Uransa pisimmän arvokilpailutuloksen 76,27 m hän heitti Münchenin EM-kilpailuissa 2002 mutta sillä hän ei selviytynyt karsinnasta jatkoon. Koko uransa pisimmän heiton 81,79 m hän heitti vuonna 2000.


title: Christophe Épalle

text: Épalle voitti moukarinheitossa Ranskan mestaruuden vuosina 1995, 1998, 2003 ja 2004. Hän teki toukokuussa 1993 Ranskan ennätyksen 79,98 m, jonka rikkoi Gilles Dupray viisi vuotta myöhemmin.


title: Raphaël Piolanti

text: Raphaël Piolanti (s. 14. marraskuuta 1967 Metz, Moselle, Ranska) on entinen ranskalainen moukarinheittäjä.


title: Raphaël Piolanti

text: Piolanti edusti maataan arvokilpailuissa kahdeksan kertaa ja sijoittui viidesti loppukilpailussa sijoille 8–11. Splitin EM-kilpailuissa 1990 hän karsiutui tuloksella 72,50 m. Tokion MM-kilpailuissa 1991 hän sijoittui kahdeksanneksi tuloksella 73,64 m. Barcelonan 1992 olympialaisissa hän karsiutui tuloksella 73,22 m. Stuttgartin MM-kilpailuissa 1993 hän oli kymmenes tuloksella 75,88 m, Göteborgin MM-kilpailuissa 1995 yhdeksäs tuloksella 75,96 m ja Atlantan 1996 olympialaisissa yhdestoista tuloksella 75,24 m. Atlantan kisojen karsinnassa hän teki uransa parhaan arvokisaheiton, pituudeltaan 76,44 m. Ateenan MM-kilpailuissa 1997 Piolanti sijoittui 11:nneksi tuloksella 74,08 m. Sevillan MM-kilpailuissa 1999 hän karsiutui tuloksella 74,23 m,


title: Raphaël Piolanti

text: Piolanti voitti moukarinheitossa Ranskan mestaruuden vuosina 1990–1993, 1996–1997 sekä 1999. Hän teki syyskuussa 1992 Ranskan ennätyksen 79,68 m, joka jäi hänen uransa pisimmäksi heitoksi. Ennätyksen hän menetti Christophe Épallelle toukokuussa 1993.


title: Love Ain’t No Stranger

text: Love Ain’t No Stranger on brittiläisen hardrockyhtye Whitesnaken kappale vuodelta 1984. Se oli Whitesnaken ensimmäinen single Yhdysvalloissa ja se saavutti siellä suuren suosion. Kappale sisältyi myös samana vuonna julkaistulle yhtyeen seitsemännelle albumille "Slide It In".


title: Love Ain’t No Stranger

text: Kappale alkaa Jon Lordin rauhallisilla Hammond-uruilla. Se kuitenkin kasvaa raskaammaksi kappaleen edetessä. Kappale sisältää tunnetun kertosäkeen ja se on yleensä aina mukana Whitesnaken keikoilla. Kappaleesta on saatavilla myös liveversio vuoden 2006 live DVD:llä "Live...in the still of the night".


title: Risto Koivisto

text: Risto Koivisto oli Pirkkalan kunnanjohtaja ja Pirkanmaan maakuntahallituksen puheenjohtaja vuoteen 2009 saakka. Häntä seurasi kunnan johtajana pormestariksi valittu Antero Saksala. Koiviston poika on Jyväskylän apulaiskaupunginjohtaja (vuodesta 2015 kaupunginjohtaja) Timo Koivisto.


title: Walter Ciofani

text: Walter Ciofani (s. 17. helmikuuta 1962 Sedan, Ardennes, Ranska) on entinen ranskalainen yleisurheilija, jonka päälaji oli moukarinheitto.


title: Walter Ciofani

text: Ciofani edusti maataan arvokilpailuissa viisi kertaa ja sijoittui parhaimmillaan kuudenneksi. Los Angelesin 1984 olympialaisissa hän heitti tuloksen 73,46 m ja sijoittui seitsemänneksi. Stuttgartin EM-kilpailuissa 1986 hän karsiutui tuloksella 70,84 m. Rooman MM-kilpailuissa 1987 hän sijoittui 11:nneksi tuloksella 75,34 m ja Tokion MM-kilpailuissa 1991 kuudenneksi tuloksella 76,48 m. Stuttgartin MM-kilpailuissa 1993 hän karsiutui tuloksella 73,36 m.


title: Walter Ciofani

text: Ciofani voitti moukarinheitossa Ranskan mestaruuden vuosina 1983–1987. Lisäksi hän voitti Ranskan hallimestaruuden painonheitossa vuosina 1984–1988. Hän paransi neljä kertaa Ranskan ennätystä moukarinheitossa vuosina 1984–1985. Hän vei huhtikuussa 1984 ennätyksen Jacques Accambraylta tuloksellaan 75,06 m ja teki uransa parhaan tuloksen 78,50 m toukokuussa 1985. Jälkimmäinen kesti Ranskan ennätyksenä syyskuuhun 1992 asti. Myös painonheitossa hän teki maansa ennätyksen.


title: Bobby Dall

text: Bobby Dall (oik. Robert Harry Kuykendall s. 2. marraskuuta 1963 Harrisburg, Pennsylvania) on yhdysvaltalaisen Poison-yhtyeen basisti.


title: Bobby Dall

text: Nykyään Bobby Dall asuu Indialanticissa, Floridassa.


title: Tamminiemen luonnonsuojelualue

text: Tamminiemen luonnonsuojelualue on Naantalissa Luonnonmaalla sijaitseva, 6,8 hehtaarin kokoinen, valtakunnallisesti arvokas luonnonsuojelualue. Suurin osa Tamminiemestä on jalopuuvaltaista kuivaa lehtometsää. Hyönteis- ja sienilajiston kannalta tärkeitä ovat useat maatuvat lehtipuurungot, joissa Tamminiemessä kasvaa muun muassa taulakääpää, rikkikääpää ja pakurikääpää.


title: Tamminiemen luonnonsuojelualue

text: Suurin osa Tamminiemestä on jalopuuvaltaista kuivaa lehtometsää, jossa kasvaa paikoin satoja ainoastaan runkomaisia lehmuksia ja tammia sekä kymmeniä vaahteroita. Rantojen valtapuuna on tervaleppä, ja jalopuuston seassa kasvaa koivuja ja haapoja. Alueen pohjoisrinteet ja eteläreuna ovat karumpia ja havupuuvaltaisempia. Pensaskerroksessa kasvaa runsaasti pähkinäpensaita, mutta myös runsaasti taikinamarjaa sekä paikoin katajia ja lehtokuusamaa.


title: Tamminiemen luonnonsuojelualue

text: Kenttäkerroksessa kasvaa kieloa suurina kasvustoina. Mustikka, metsäkastikka, lehtonurmikka, syylälinnunherne, valkovuokko ja nuokkuhelmikkä ovat yleisiä. Paikoin esiintyy sinivuokkoa, sormisaraa, karhunkiertoa, valkolehdokkia ja mustakonnanmarjaa. Tamminiemen eteläreunalla pellon reunassa kasvaa mäkilehtolustetta ja rantahirvenjuurta. Kalliokedolla kasvaa muun muassa sikoangervo, kalliokielo, mäkitervakko, ketomaruna, keltamatara, hietalemmikki, mäkikuisma, karvakiviyrtti ja valkolehdokki.


title: Tamminiemen luonnonsuojelualue

text: Alue, Naantalin opiston kesäpaikalta niemen kärkeen on puistomaisemmin hoidettua aluetta, jossa kasvaa kookkaita vahvaoksaisia tammia, joukossa rauduskoivua ja mäntyä, rannassa tervaleppää. Tämän alueen pensaskerros on niukka, ja osittain ruohoisessa kenttäkerroksessa kasvaa muun muassa tuoksusimaketta, kevätesikkoa, valkovuokkoa, kieloa, metsäapilaa ja niittyleinikkiä. Ranta-alueen maasto on kulttuurivaikutteisempaa, tuomi- ja katajavaltaisista, pensaikoista niittymäisten laikkujen ja tervaleppäsaarekkeiden muodostamaa aluetta, joka rannan luhtareunuksen kautta muuttuu ruovikoksi.


title: Tamminiemen luonnonsuojelualue

text: Pellon erottamassa Orkolan lehtomäessä kasvaa lähes 40 runkomaista lehmusta sekä useita vaahteroita ja tammia, mutta valtapuuna on kuitenkin koivu ja rantaa hallitsee tervaleppä. Orkolan lehtomäen pensaskerroksessa kasvaa yli 20 vähintään 2 metristä pähkinäpensasta. Kenttäkerroksessa kasvaa tyyppilajeina sini- ja valkovuokko, sekä kielo.


title: Tamminiemen luonnonsuojelualue

text: Vuonna 2000 osan alueesta kattaneessa Naantalin kaavoitus- ja ympäristölautakunnan toimeksiannosta tehdyssä kovakuoriaisselvityksessä löydettiin 186 kovakuoriaislajia. Harvinaisin niistä oli "Orthocis vestitus" kovakuoriainen, joka on tavattu Suomessa viimeksi 1980-luvun alussa. Tamminimestä löytyi myös kaksi uhanalaiseksi luokiteltua kovakuoriaislajia. Äärimmäisen uhanalaisen kaljurunkokartukkaan esiintymiä on löydetty Suomesta vain kaksi, myös lähes yhtä harvinainen, vaarantuneeksi luokiteltu sukalymykkä löytyi alueelta. Lisäksi löytyi neljä muuta harvinaista lajia ja silmälläpidettäviin luokiteltu lännenvaajapimikkä, jolla on Suomessa kymmenkunta esiintymää. Muita harvinaisia kovakuoriaisia olivat muun muassa "Ocalea baclia", "Denrophilus corticalis" ja "Meligethes corvinus".


title: Tamminiemen luonnonsuojelualue

text: Tamminiemen luonnonsuojelualueella on tehty myös vuoden 2007 aikana kovakuoriais- ja perhoslajiston selvitys. Tilaajana oli Lounais-Suomen ympäristökeskus.


title: Tamminiemen luonnonsuojelualue

text: Tamminiemen linnuston tyyppilajeja ovat muun muassa satakieli, punavarpunen ja kultarinta sekä kolopesijät.


title: Tamminiemen luonnonsuojelualue

text: Lounais-Suomen ympäristökeskus päätti 8. heinäkuuta 2004 perustaa Tamminiemen luonnonsuojelualueen.


title: Tamminiemen luonnonsuojelualue

text: Perusteluina olivat:


title: Debbie Wasserman Schultz

text: Debbie Wasserman Schultz (s. 27. syyskuuta 1966 New York, New York) on yhdysvaltalainen demokraattipoliitikko.


title: Debbie Wasserman Schultz

text: Wasserman Schultz on toiminut Yhdysvaltain edustajainhuoneen jäsenenä Floridan 20. vaalipiiristä 3. tammikuuta 2005 alkaen. Hän voitti vuoden 2004 vaaleissa republikaaniehdokas Margaret Hostetterin prosentein 70–30. Hänet on myöhemmin valittu jatkokaudelle kolmesti, vuonna 2006 ilman vastaehdokkaita, vuonna 2008 itsenäisenä ehdokkaana ollutta Hostetteria vastaan ja vuonna 2010 republikaanien Karen Harringtonia vastaan. Hän toimii jäsenenä edustajainhuoneen budjettivaliokunnassa ja lakivaliokunnassa.


title: Debbie Wasserman Schultz

text:
Edustajainhuoneen jäsenyyden lisäksi Wasserman Schultz on ollut toukokuusta 2011 alkaen Yhdysvaltain demokraattisen puolueen kansallisen komitean puheenjohtaja.
Ennen valintaansa Yhdysvaltain edustajainhuoneeseen Wasserman Schultz toimi jäsenenä Floridan edustajainhuoneessa vuosina 1992–2000 ja osavaltion senaatissa 2000–2004. Hän opiskeli Floridan yliopistossa Gainesvillessä ja suoritti Bachelor of Arts -tutkinnon vuonna 1988 ja Master of Arts -tutkinnon 1990, pääaineenaan politiikan tutkimus. Vuodesta 1989 vuoteen 1992 hän toimi Floridan edustajainhuoneen jäsenen Peter Deutschin avustajana. Kun Deutsch valittiin Yhdysvaltain edustajainhuoneeseen vuonna 1992, Wasserman Schultzista tuli hänen seuraajansa Floridan edustajainhuoneen jäsenenä ja nuorin lainsäätäjäksi valittu nainen Floridan historiassa. Myöhemmin Wasserman Schultz valittiin Deutschin seuraajaksi Floridan 20. vaalipiirin edustajana Yhdysvaltain edustajainhuoneessa.


title: Debbie Wasserman Schultz

text: Wasserman Schultz on juutalainen. Hän on naimisissa ja hänellä on miehensä Steve Schultzin kanssa kolme lasta, poika ja kaksi tytärtä.


title: Pitaleipä

text: Pitaleipä eli pita (nykykreikan "pitta," 'kakku', 'piirakka') on vehnästä leivottu, hiivalla nostatettu litteä leipä. Muodoltaan pyöreän tai soikean leivän ala- ja yläpuoli irtoavat toisistaan paistettaessa muodostaen onton taskun, joka voidaan leikata osaksi auki ja täyttää. Pitaleipää syödään sellaisenaan aterian ohessa, käytetään syömävälineenä tai täytetään taskuleiväksi esimerkiksi kebab-lihalla, vihanneksilla, salaatilla tai falafelilla. Pita tunnetaan perinteisenä leipänä esimerkiksi Turkissa, Bulgariassa ja Kreikassa sekä koko Lähi-idässä ja Pohjois-Afrikassa. Pitan kaltaiset ohuet leivät ovat vanhimpia leipälajeja, ja niitä voidaan paistaa uunin lisäksi millä tahansa kuumalla alustalla, kuten kivellä tai paistinpannulla.


title: I-52

text: I-52 oli keisarillisen Japanin laivaston C-luokan sukellusvene toisessa maailmansodassa. Alus upotettiin kesäkuun lopussa 1944 Atlantin valtamerellä.


title: I-52

text: Alus tilattiin Kuren laivastontelakalta osana vuoden 1941 hankintoja. Sen köli laskettiin 18. maaliskuuta 1942 ja alus laskettiin vesille 10. marraskuuta. Se otettiin palvelukseen 28. joulukuuta 1943.


title: I-52

text: Akselivaltojen Japanin ja Saksan välillä oli aluksi rahtilaivaliikennettä. Kun tämä kävi mahdottomaksi, tavaroita kuljetettiin rahtisukellusveneillä. Rahtia akselivaltojen välillä yritettiin kuljettaa sukellusveneillä viisi kertaa. Japanilainen sukellusvene "I-8" onnistui pääsemään saksalaisten miehittämään Ranskaan ja takaisin Japaniin, ja Saksan laivaston sukellusvene "U-511" Lorientista Penangiin Malakan niemimaalla.


title: I-52

text: Alus aloitti neitsytmatkansa 10. maaliskuuta 1944 Kuresta Sasebon kautta Singaporeen. Aluksen rahtina oli 9,8 tonnia molybdeenia, 11 tonnia volframia, 2,2 tonnia kultaa, kolme tonnia oopiumia ja 54 kiloa kahvia. Mukana ollut kulta oli maksu saksalaisesta optiikasta. Lisäksi matkalla oli 14 matkustajaa. Singaporessa alukseen kuormattiin 120 tonnia tinaa, 59,8 tonnia kautsua ja 3,3 tonnia kiniiniä, minkä jälkeen se jatkoi matkaansa Intian valtameren poikki Atlantille.


title: I-52

text: Japanin Saksan laivastoattasea kontra-amiraali Kojima Hideo ilmoitti 6. kesäkuuta alukselle Normandian maihinnoususta, minkä vuoksi sen määränpää vaihdettiin Norjaan. Alukselle ilmoitettiin myös oppaaksi määrätyn Saksan laivaston sukellusveneen paikka ja kohtaamisaika. Nämä tiedot kuitenkin kuultiin ja purettiin.


title: I-52

text: Alus kuljetti Japanista Saksaan kultaa maksuksi sotamateriaalista. Lorientista aluksen piti kuormata 800 kilogrammaa uraanioksidia, mikä saatiin selville Ultran avulla. Japanin oletettiin aikovan valmistaa uraanioksidin avulla niin kutsutun likaisen pommin.


title: I-52

text: Alus kohtasi 22. kesäkuuta Atlantin valtamerellä noin 1 500 kilometriä länteen Kap Verden saarilta Saksan laivaston sukellusveneen "U-530", joka toimitti sille polttoainetta, Naxos FuMB 7 -tutkanpaljastimen sekä Enigma-salauslaitteen. Lisäksi alukselle siirtyi kaksi tutkaoperaattoria sekä saksalainen yhteysupseeri.


title: I-52

text: Yhdysvaltain laivasto lähetti saattuetukialus "USS Boguen" sekä hävittäjät "USS Francis M. Robinsonin", "USS Haverfieldin", "USS Swenningin", "USS Willisin" ja "USS Janssenin" alueelle tehtävänään tuhota japanilainen sukellusvene. "USS Boguelta" lähtenyt TBF Avenger -torpedopommittaja havaitsi 23. kesäkuuta hieman ennen puoltayötä sukellusveneen, minkä jälkeen lentokone hyökkäsi ilman näkyvää tulosta. Seuraava Avenger löysi sukellusveneen uudelleen, ja pudotti akustisen torpedon. Seuraavana aamuna "USS Janssen" löysi paikalta raakakumia, silkkiä sekä ruumiinosia.


title: Warr-kitara

text: Warr-kitara on Mark Warrin suunnittelema ja Warr Guitarsin valmistama kielisoitin.


title: Warr-kitara

text: Warr-kitara muistuttaa tavallista sähkökitaraa, mutta on suunniteltu soitettavaksi kahden käden tapping-tekniikalla hieman Chapman Stickin tapaan. Sitä voidaan kuitenkin soittaa myös perinteisemmillä kitara- ja bassotekniikoilla, kuten pizzicatona tai plektraa käyttäen. Warr-kitaraa voidaan soittaa sen hihnakiinnikkeiden sijoittelun ansiosta joko pystysuorassa asennossa, tai sähkökitaran tapaan vaakasuorassa.


title: Warr-kitara

text: Soitin voidaan virittää monin eri tavoin. Sen kielimäärä ei ole vakiintunut, ja voi käsittää 7-15 kieltä. Otelauta voi olla nauhallinen, nauhaton tai näiden kahden yhdistelmä. Instrumentissä käytetään erikoissuunniteltuja Bartolinin magneettimikrofoneja ja piezomikrofoneja, tai näiden kahden yhdistelmiä. Mikäli käytetään piezo-mikrofoneja, soittimeen voidaan myös rakentaa MIDI-ulostulo, joka muuntaa kitaran signaalin esimerkiksi syntetisaattoreiden ymmärtämään muotoon. Soittimen kaula on rakennettu poikkisahatusta laminaatista, jonka paksuus vaihtelee. Yli kymmenellä kielellä varustettujen kitaroiden kaulassa on kaksi kaularautaa tavanomaisen yhden sijaan, sekä kaksi 1/4-tuuman ulostuloa.


title: Warr-kitara

text: Warr-kitara on suhteellisen harvinainen soitin, mutta se soveltuu käytännössä mihin musiikkilajiin tahansa. Esimerkiksi Trey Gunn soittaa warr-kitaraa monilla King Crimsonin levyillä.


title: Ludwig Heck

text: Ludwig Heck (11. elokuuta 1860 Darmstadt Saksa – 7. heinäkuuta 1951 München) oli saksalainen biologi ja berliiniläisen eläintarhan johtaja.


title: Ludwig Heck

text: Ludwig Heck oli Berliinin eläintarhan (Berliner Zoo) perustaja ja johtaja vuosina 1888–1931. Ennen sitä hän toimi Kölnerin eläintarhan johtajana.


title: Ludwig Heck

text: Ludwig Heckin pojat Heinz Heck ja Lutz Heck toimivat eläintarhanjohtajina Münchenissä ja Hallessa.


title: Ludwig Heck

text: Hilzheimer nimesi gepardin ("Acinonyx jubatus") alalajin "hecki" vuonna 1913 Heckin kunniaksi.


title: Kohtla-Järve Viru Sputnik

text: Kohtla-Järve Viru Sputnik on virolainen jääkiekkoseura Kohtla-Järvestä. Seura on pelannut Viron pääsarjassa Meistriliigassa, mutta ei ole ottanut siihen osaa kauden 2016–2017 jälkeen.


title: Kohtla-Järve Viru Sputnik

text: Kaudella 2008–2009 joukkue saavutti Meistriliigan hopeaa, ja kaudella 2009–2010 se voitti ensimmäisen mestaruutensa.


title: Tallinn Purikad

text: Tallinn Purikad (vuosina 2011–2015 HC Panter/Purikad) on virolainen jääkiekkoseura Tallinnasta. Seura on pelannut Viron pääsarjassa Meistriliigassa. Joukkueella ei ole yhtään Viron mestaruutta. Seuralla on ollut toimintaa tämän lisäksi A-, B-, C-, D-, E-, F- ja G-junioreissa, minkä lisäksi sillä on ollut ikämiesjoukkue "Tankid" (suom. 'tankit').


title: Tallinn Purikad

text: Nykyisin JYPissä kiekkoileva virolaispelaaja Robert Rooba on Purikadin kasvatti. Juokkueen nimi merkitsee suomeksi 'vonkaleet'.


title: Eesti Noortekoondis

text: Eesti Noortekoondis eli Viron nuorten jääkiekkomaajoukkue, pelaa Viron pääsarjassa Meistriliigassa.


title: Rudolf von Ems

text: Rudolf von Ems (noin 1200–1254) oli saksalainen eeppinen runoilija. Vanhin hänen säilyneistä teoksistaan on "Der gute Gerhard", joka käsittelee kristillistä nöyryyttä. Vuosina 1225–1230 kirjoitettu "Barlaam ja Josaphat" perustui latinalaiseen versioon alkuperäisestä kreikkalaisesta tarinasta. Noin vuonna 1240 kirjoitettu "Alexanderroman" käsittelee Aleksanteri Suuren kasvatusta ja taisteluja. Se perustuu muun muassa Curtius Rufuksen "Historiae Alexandri Magniin". Rudolfin viimeinen teos oli "Weltchronik" (maailmankronikka). Teos oli omistettu kuningas Konrad IV:lle ja käsitteli maailman historian aina Salomonin kuolemaan.


title: Katee Sackhoff

text: Kathryn Ann ”Katee” Sackhoff (s. 8. huhtikuuta 1980 Portland, Oregon) on yhdysvaltalainen näyttelijä. Hänet tunnetaan kenties parhaiten Kara ”Starbuck” Thracen roolista televisiosarjassa "Taisteluplaneetta Galactica" (2003, 2004–2009). Hän sai roolistaan Starbuckina muun muassa Saturn-palkintoehdokkuuksia ja voitti palkinnon vuonna 2006.


title: Katee Sackhoff

text: Sackhoff syntyi Oregonin osavaltion Portlandissa ja kasvoi saman osavaltion St. Helensissa. Hän aloitti uransa näyttelijänä esiintymällä mainoksissa. "Taisteluplaneetta Galactican" ohella Sackhoff on näytellyt muun muassa vuoden 2002 kauhuelokuvassa "" ja vuoden 2007 televisiosarjassa "Bionic Woman" sekä vieraillut esimerkiksi televisiosarjoissa "Todistettavasti syyllinen", "Teho-osasto" ja "Muodon vuoksi". Hän on tehnyt äänirooleja myös peleihin "Halo 3" ja "Resistance 2". Sackhoff oli mukana televisiosarja "24:n" kahdeksannella tuotantokaudella vuonna 2010.


Yleisurheilun sisäratojen Suomen-mestaruuskilpailut 2007 järjestettiin Rovaniemellä Lapin Urheiluopistolla 17.–18.2.2007. Käytetty juoksurata oli 190 metriä pitkä.


title: Lakselvtindane

text: Lakselvtindane on Skandien Lyngsalpenen osassa sijaitseva teräväpiirteinen vuorimassiivi Tromssan kunnassa, Pohjois-Norjassa. Korkein huipuista on Store Lakselvtinden yltäen 1 616 metrin korkeuteen merenpinnan tasosta.


title: Michael Hogan

text: Michael Hogan (s. Kirkland Lake, Ontario, Kanada) on irlantilaista syntyperää oleva kanadalainen näyttelijä.


title: Michael Hogan

text: Hogan on ehkä tunnetuin eversti Saul Tigh'n roolista scifi-televisiosarjassa "Taisteluplaneetta Galactica".


title: Michael Hogan

text: Hän on naimisissa näyttelijä Susan Hoganin kanssa. Heillä on kolme lasta: näyttelijä Jennie Rebecca Hogan, näyttelijä Gabriel Hogan ja Charlie Hogan. Michael ja Susan Hogan ovat näytelleet yhdessä (avioparin roolissa) televisiosarjassa "L-koodi".


title: Valentina Ševtšenko

text: Valentina Ševtšenko -nimisiä henkilöitä ovat:


title: Saamelaisneuvosto

text: Saamelaisneuvosto (saamenkielillä "Sámiráđđi", , , ) on kansainvälinen kattojärjestö, joka edistää ja valvoo saamelaisten oikeuksia. Saamelaisneuvoston sihteeristö sijaitsee Suomen Utsjoella.


title: Saamelaisneuvosto

text: Saamelaisneuvosto perustettiin vuonna 1956 nimellä "Pohjoismainen Saamelaisneuvosto". Neuvoston perustaminen sai alkunsa käsitöistä: tammikuussa 1952 Tukholmassa pidetty pohjoismainen käsityökonferenssi, johon osallistui useita saamelaisperäisiä henkilöitä, synnytti ajatuksen laajemmasta pohjoismaisesta yhteistyöstä saamelaisten kesken. Ensimmäinen valmistava kokous pidettiin Oslossa ja toinen joulukuussa, jolloin laadittiin ensimmäisen saamelaiskonferenssin ohjelma.


title: Saamelaisneuvosto

text:
Kun Saamelaiskonferenssi, neuvoston korkein päättävä elin, hyväksyi vuonna 1992 Kuolan niemimaan saamelaisjärjestön jäsenekseen, nimestä jätettiin sana "pohjoismainen" pois. Saamelaisneuvoston tarkoituksena on edistää saamelaiskansan etuja, lujittaa saamelaisten yhteenkuuluvuuden tunnetta ja saada tunnustua saamelaisille kansana sekä säilyttää saamelaisten taloudelliset, sosiaaliset ja kulttuuriset oikeudet neljän maan lainsäädännössä (Norja, Ruotsi, Suomi ja Venäjä). Näitä tavoitteita pyritään toteuttamaan näiden maiden ja saamelaisia edustavien elinten, eri maiden omien saamelaiskäräjien, välisillä sopimuksilla.Jäsenyyden ehtona on Kiirunan ja Honningsvågin julistusten hyväksyminen. Jokaista järjestöä edustaa neuvostossa vähintään yksi henkilö.
Yhdeksästä jäsenjärjestöstä kolme on Norjasta, kolme Ruotsista, kaksi Venäjältä ja yksi Suomesta.


title: Saamelaisneuvosto

text: Saamelaisneuvosto on edustettuna Yhdistyneiden Kansakuntien Yhdistyneiden kansakuntien talous- ja sosiaalineuvostossa alkuperäiskansoja ja ihmisoikeuskysymyksiä käsittelevissä komiteoissa ja työryhmissä. Saamelaisneuvosto on myös Arktisen neuvoston ja sen työryhmien pysyvä jäsen. Lisäksi se on pysyvä edustaja Alkuperäiskansojen oikeuskeskuksen hallituksessa, Nils-Aslak Valkeapään muistorahasto Lássagámmissa ja pohjoismaisessa kirjallisuus- ja kirjastokomitea Nordbokissa. Tarkkailijajäsenen status Saamelaisneuvostolla on Saamelaisten parlamentaarisessa neuvostossa, Pohjoismaisessa saamelaisinstituutissa ja Barentsin euroarktisen neuvoston alkuperäiskansojen alueellisessa työryhmässä.


title: Saamelaisneuvosto

text: Saamelaisneuvosto myöntää kahta palkintoa:


title: Segawan dystonia

text: Segawan dystonia, jota kutsutaan myös Segawan taudiksi tai dopaherkäksi dystoniaksi (DRD eli "Dopamine-responsive dystonia"), on sairaus, jossa L-dopan (levodopa, 3,4-dihydroksi-L-fenyylialaniini, CHNO) tuotanto on häiriintynyt pysyvästi. Sairaus aiheuttaa tahatonta kouristelua, oksentelua, kaatuilua ja lihasjäykkyyttä. Sairauden aiheuttajaa ei tiedetä, mutta sairaus on neurologinen. Segawan dystonia on parantumaton sairaus, mutta sen hoitoon käytetään L-dopaa sisältäviä lääkkeitä.


title: Worcesterin tuomiokirkko

text: Worcesterin tuomiokirkko, (), on anglikaaninen tuomiokirkko Worcesterissa, Englannissa, Severnjoen rannalla.


title: Worcesterin tuomiokirkko

text: Ensimmäisen katedraalin perusti vuonna 680 Worcesterin hiippakunnan ensimmäinen piispa Bosel, mutta tästä ei ole enää mitään jäljellä, vaan nykyinen katedraali on rakennettu 1100-luvulla. Krypta valmistui vuoteen 1089 ja se on Englannin suurin normanniajalta peräisin oleva krypta. Juhana Maaton, Walesin prinssi Arthur ja Stanley Baldwin on haudattu kirkkoon.


title: Worcesterin tuomiokirkko

text: Worcesterin yliopiston valmistujaisseremoniat pidetään tuomiokirkossa.


title: Marinianus

text: Publius Licinius Egnatius Marinianus (noin 265?–268) oli Rooman keisari Gallienuksen ja hänen vaimonsa Cornelia Saloninan kolmas ja nuorin poika. Hänen setänsä oli Gallienuksen veli Valerianus nuorempi. Marinianuksen molemmat veljet, Valerianus II ja Saloninus olivat kuolleet vuonna 257 ja 260, joten hän oli ainoa Gallienuksen perillinen. Marinianus oli konsulina vuonna 268, vaikka hän oli vasta noin kolmen vuoden ikäinen. Marinianus luultavasti murhattiin vuonna 268 yhdessä hänen isänsä ja äitinsä kanssa.


title: Trotski (täsmennyssivu)

text: Trotski voi tarkoittaa seuraavia henkilöitä:


title: Luosujärvi

text: Luosujärvi on pieni järvi Lapin läänissä Kolarin kunnassa, Yllästunturin länsipuolella. Pääosin järven länsirannalla, sijaitsee Luosun kylä. Nimi Luosu tulee muinaisesta lapin murteen sanasta luossa, joka tarkoittaa Lapin jokien yläjuoksulle vaeltanutta lohta. Järvi laskee Luosujoen ja Ylläsjoen kautta Tornionjokeen.


title: Impulse Tracker

text: Impulse Tracker on australialaisen Jeffrey Limin kehittämä tracker-ohjelmisto DOS:ille. Sillä on yhtäläisyyksiä Scream Trackerin kanssa monelta osin, kuten efektien, toiminnallisuuden ja käyttöliittymän osalta. Viimeisin versio, 2.14 patch 5, julkaistiin 8. huhtikuuta 1999.


title: Impulse Tracker

text: Impulse Tracker tukee oman IT-formaattinsa lisäksi ProTrackerin MOD-, MTM- ja Fast Trackerin XM-formaatteja. Ohjelma tukee enimmillään 256 kanavaa, vaihtelevia patternien pituuksia, 16-bittisiä sampleja, instrumenttien äänenvoimakkuusvaippoja sekä ping pong -looppeja. Versio 2:ssa on ominaisuutena myös panorointi- ja äänenkorkeusvaipat. Nämä kaikki ominaisuudet löytyivät jo Fast Trackeristakin. Merkittävin Impulse Trackerin ominaisuus on NNA:t. (New Note Actions) Niiden ansiosta ohjelma kykenee toistamaan useita ääninäytteitä päällekkäin samalla kanavalla. Nämä komennot määräävät, miten jo valmiiksi soiva nuotti käyttäytyy, kun se kohtaa uuden nuotin samalla kanavalla. NNA:ita ovat:


title: Fear

text: Fear tai The Fear tarkoittaa seuraavia asioita:


title: Matti Mäkelä (jalkapalloilija)

text: Matti Mäkelä (s. 14. tammikuuta 1939 Tampere) on suomalainen entinen jalkapalloilija ja jalkapallovalmentaja.


title: Matti Mäkelä (jalkapalloilija)

text: Mäkelä pelasi keskikenttämiehenä sekä nuorempana myös hyökkääjänä. Hän edusti urallaan useita tamperelaisia seuroja. Mäkelä pelasi pääsarjatasolla vuosina 1957–75. Ilves-Kissojen lisäksi hän pelasi Tampereen Palloilijoissa 1961–1965 ja Upon Pallossa 1966–1967 sekä yhden kauden Tampellan Palloilijoissa ja Tampereen Ilveksessä. Mäkelän suurin saavutus seuratasolla oli Tampereen Palloilijoissa 1962 voitettu pronssi. Pitkällä urallaan Mäkelä pelasi pääsarjassa 200 ottelua, tehden niissä 42 maalia.


title: Matti Mäkelä (jalkapalloilija)

text: Valmentajana Mäkelä toimi Tampereen Pallo-Veikoissa ja PP-70:ssä, sekä pelaajavalmentajana Toijalan Pallo-49:ssä.


title: Matti Mäkelä (jalkapalloilija)

text: Maajoukkueetta Mäkelä edusti 35 A-maaottelussa (1 B, 2 nuorten maaottelua) ja toimi myös sen kapteenina. Maajoukkuetasolla Mäkelän saavutuksiin kuuluu mm. vuoden 1966 Pohjoismaiden mestaruus.


title: Matti Mäkelä (jalkapalloilija)

text: Urheilutoimittajain liitto valitsi hänet vuoden pelaajaksi 1966, Vuoden urheilija -äänestyksessä tuloksena oli 11. sija 179:llä äänellä, Eero Mäntyrannan voittaessa (973 ääntä). Mäkelä kiilasi joukkueurheilijana poikkeuksellisesti mm. ralliautoilija Rauno Aaltosen, mäkihyppääjä Veikko Kankkosen sekä keihäänheittäjien Pauli Nevalan ja Jorma Kinnusen edelle.


title: Matti Mäkelä (jalkapalloilija)

text: Futari-lehti valitsi vuonna 1994 Mäkelän Lahden dream-teamiin keskikentälle mm. Jari Litmasen rinnalle.


title: Matti Mäkelä (jalkapalloilija)

text: Suomen palloliitto nimesi Mäkelän 11. lokakuuta 2015 maajoukkueen Gladiaattoriksi.


title: Matti Mäkelä (jalkapalloilija)

text: Mäkelä valittiin Suomen jalkapallon Hall of Fameen vuonna 2018.


title: Matti Mäkelä (jalkapalloilija)

text: Matti Mäkelän poika Mikko Mäkelä on entinen NHL- ja maajoukkuetason jääkiekkoilija (jääkiekkoleijona numero 139).


title: Maksim Vylegžanin

text: Maksim Mihailovitš Vylegžanin (, s. 18. lokakuuta 1982 Šarkan, Udmurtian ASNT, Venäjän SFNT, Neuvostoliitto) on venäläinen maastohiihtäjä. Hän on maailmanmestari ja viisinkertainen MM-mitalisti.


title: Maksim Vylegžanin

text: Vylegžanin kilpaili aikuisten arvokilpailuissa ensimmäisen kerran Liberecin MM-kilpailuissa 2009. Hän saavutti 50 kilometrin vapaan hiihtotavan yhteislähtökilpailussa hopeaa 0,7 sekuntia Petter Northugille hävinneenä. Vancouverin olympialaisissa 2010 hän oli 50 kilometrin perinteisen hiihtotavan kilpailussa kahdeksas ja 15 kilometrin vapaan kilpailussa yhdeksäs.


title: Maksim Vylegžanin

text: Oslon MM-kilpailuissa 2011 Vylegžanin saavutti yhdistelmäkilpailussa sekä 50 kilometrin vapaan hiihtotavan kilpailussa hopeaa ja oli 15 kilometrin perinteisen hiihtotavan kilpailussa kymmenes. Val di Fiemmen MM-kilpailuissa 2013 hän sijoittui yhdistelmäkilpailussa viidenneksi ja 50 kilometrillä kahdeksanneksi. Viestistä hän voitti pronssia Venäjän joukkueen kanssa. Sotšin olympialaisissa 2014 Vylegžanin hiihti ankkuriosuuden Venäjän hopeaa voittaneessa joukkueessa. Samoissa kilpailuissa hän saavutti hopeaa myös Nikita Krjukovin kanssa perinteisen hiihtotavan parisprintissä sekä vapaan hiihtotavan 50 kilometrillä. Vuonna 2017 Kansainvälinen olympiakomitea päätti hylätä hänen suorituksensa Sotšin olympialaisista dopingrikkomuksen vuoksi. Venäjä ei kuitenkaan hyväksynyt KOK:n päätöstä ja valitti siitä vetoomustuomioistuin CAS:iin, joka sitten päättikin vuoden 2018 helmikuussa palauttaa hylätyt mitalit Vylegžaninille.


title: Maksim Vylegžanin

text:
Vylegžanin voitti 30 kilometrin yhdistelmäkilpailun maailmanmestaruuden Falunissa 2015 kukistettuaan Dario Colognan 0,4 sekunnilla. 50 kilometrin perinteisen hiihtotavan kilpailussa hän sijoittui neljänneksi.
Vylegžanin osallistui maailmancupin kilpailuun ensimmäisen kerran Pragelatossa tammikuussa 2005. Ensimmäisen pistesijansa hän saavutti oltuaan myöhemmin samana talvena kuudes Holmenkollenin perinteisen hiihtotavan 50 kilometrin kilpailussa. Kaksi vuotta myöhemmin hän oli Holmenkollenin 50 kilometrin perinteisen tyylin kilpailussa seitsemäs. Nämä olivat hänen ainoat sijoituksensa kymmenen parhaan joukossa maailmancupin henkilökohtaisissa kilpailuissa ennen Liberecin MM-hopeaa. Ensimmäisen maailmancupin palkintosijansa hän sai oltuaan toinen Kuusamon 15 kilometrin perinteisen hiihtotavan kilpailussa marraskuussa 2009. Myöhemmin samalla kaudella hän oli kolmas Roglan 30 kilometrin yhteislähtökilpailussa. Maailmancupin kokonaiskilpailussa hän oli kahdeksas.


title: Maksim Vylegžanin

text: Ensimmäisen maailmancupvoittonsa Vylegžanin saavutti La Clusaz'n 30 kilometrin vapaan hiihtotavan yhteislähtökilpailussa joulukuussa 2010. Samalla kaudella hän oli kolmas Otepään 15 kilometrin perinteisen hiihtotavan kilpailussa. Kaudella 2011–2012 hän voitti Rybinskissä 30 kilometrin yhdistelmäkilpailun ja oli Nové Městossa kolmas 30 kilometrin perinteisen hiihtotavan yhteislähtökilpailussa. Maailmancupin kokonaiskilpailussa hän sijoittui seitsemänneksi ja normaalimatkojen cupissa neljänneksi. Kaudella 2012–2013 hän sijoittui toiseksi Ruka triplassa. Tour de Skillä hän voitti Oberhofin takaa-ajokilpailun ja sijoittui kokonaiskilpailussa kolmanneksi. Sotšissa hän voitti parisprintin Dmitri Japarovin kanssa. Maailmancupin kokonaispisteissä hän oli viides.


title: Maksim Vylegžanin

text: Kaudella 2013–2014 Vylegžanin sijoittui Ruka triplassa toiseksi. Nové Městossa hän voitti parisprintin Nikita Krjukovin kanssa. Hän voitti 15 kilometrin perinteisen hiihtotavan yhteislähtökilpailun Szklarska Porębassa. Maailmancupin kokonaiskilpailussa hän oli kymmenes. Kaudella 2014–2015 hän voitti Rybinskin 30 kilometrin yhdistelmäkilpailun. Maailmancupin kokonaiskilpailussa hän oli jälleen kymmenes. Kaudella 2015–2016 hän oli kolmas Holmenkollenin 50 kilometrin perinteisen hiihtotavan yhteislähtökilpailussa ja voitti Falunin 10 kilometrin perinteisen kilpailun. Kaudella 2017–2018 hän sijoittui kolmanneksi Oslon 50 kilometrin vapaan hiihtotavan yhteislähtökilpailussa.


title: Maksim Vylegžanin

text: Vylegžanin voitti Venäjän mestaruuden yhdistelmäkilpailussa ja 50 kilometrillä 2007, 50 kilometrillä 2008, yhdistelmäkilpailussa ja 50 kilometrillä 2010, 30 kilometrillä 2011 sekä yhdistelmäkilpailussa ja 50 kilometrillä 2012. Torinon universiadeissa 2007 hän saavutti kultaa 30 kilometrillä ja pronssia yhdistelmäkilpailussa.


title: Berit Johansson

text:
Berit Johansson on ruotsalainen muotoilija, joka on suunnitellut erityisesti lasia. Hän oli suunnittelijana Orreforsin lasitehtaalla 1969–1975 hopeaseppänä ja lasinmuotoilijana sekä 1979–1985 muotoilijana. 1985 hän aloitti Ulf Johanssonin kanssa yhteistyön Älghultissa, ja on tehnyt siellä pääosan taidelasistaan. Lasi on ollut hänen pääasiallisin materiaalinsa kansainvälisesti. Vuodesta 1990 hän on työskennellyt lähinnä Italiassa venetsialaisen Salvatin kanssa yhteistyössä, mutta hän työskentelee myös Paulyn lasitehtaalla Muranon saarella.
Johansson on opiskellut Pernbyn taidekoulussa 1963, Konstfackskolanissa Tukholmassa 1964–1969 sekä ulkomailla Englannissa, Italiassa ja Yhdysvalloissa.


The Good, The Bad and The Ugly – Western Movie Themes on vuonna 1995 ilmestynyt kokoelmalevy suosituimpien lännenelokuvien tunnuskappaleista.


title: Semi Nuoranen

text: Semi Nuoranen (s. 14. joulukuuta 1941 Hollola) on suomalainen entinen jalkapalloilija.


title: Semi Nuoranen

text:
Nuoranen pelasi urallaan Lahden Reippaassa ja Tampereen Ilves-Kissoissa. Hän voitti Reippaassa Suomen mestaruuden 1963 sekä Suomen cupin 1964 ja 1972.
Hän kävi myös skotlantilaisessa Partick Thistlessä kaudella 1965-1966.


title: Semi Nuoranen

text: Maajoukkueessa Nuoranen pelasi 33 maaottelua, joissa hän teki kaksi maalia.


title: Saloninus

text: Publius Licinius Cornelius Valerianus Saloninus (noin 242 – syksy 260) oli Rooman keisari Gallienuksen ja hänen vaimonsa Cornelia Saloninan toiseksi vanhin poika. Hän oli syntynyt noin vuonna 242, mutta hänen elämästään ennen vuotta 258 ei tiedetä juuri mitään. Kun Gallienuksen vanhin poika Valerianus II kuoli vuonna 258, Gallienus nimitti noin 16-vuotiaan Saloninuksen seuraajakseen ("caesar") ja lähetti tämän Colonia Agrippinan kaupunkiin Germania Inferiorin provinssiin yhdessä pretoriaaniprefekti Silvanuksen kanssa. Gallienus taas lähti taistelemaan alemanneja ja gootteja vastaan.


title: Saloninus

text: Kesällä 260 Gallienuksen isä ja kanssahallitsija Valerianus joutui persialaisten vangitsemaksi. Kaappauksen jälkeisessä sekasorrossa ilmestyi monia kapinoita ympäri valtakuntaa. Galliassa Germania Inferiorin maaherra Postumus yritti jakaa frankeilta saadun sotasaaliin sotilailleen, mutta Silvanus ja Saloninus eivät hyväksyneet tätä. Tällöin Postumuksen sotilaat suuttuivat ja huusivat komentajansa keisariksi. Postumuksen armeija hyökkäsi Silvanuksen joukkoa vastaan ja piirittivät Colonia Agrippinan, minne Silvanus ja Saloninus olivat paenneet. Saloninus yritti saada kaupungin joukkojen ja asukkaiden tuen puolelleen julistamalla itsensä keisariksi ("augustus") ja lyöttämällä kolikoita juhlistamaan tätä. Se ei kuitenkaan onnistunut, ja monen viikon piirityksen jälkeen turhautuneet kaupungin asukkaat päättivät ottaa asian omiin käsiinsä ja murhasivat Silvanuksen ja Saloninuksen, jonka jälkeen he avasivat porttinsa Postumuksen joukoille. Gallienus, jolla oli tuolloin kiireitä lukuisten vihollisten ja vallananastajien kanssa Tonavalla, ei pystynyt tekemään mitään piiritettyjen hyväksi.


title: Gainesville

text: Gainesville voi tarkoittaa seuraavia asioita:


title: Timanttiliiga

text: Timanttiliiga () on vuodesta 2010 alkaen järjestetty, vuosittainen kansainvälisen yleisurheiluliiton IAAF:n järjestämä huippuyleisurheilukilpailujen sarja. Timanttiliiga tuli entisen Kultainen liiga -kilpailusarjan tilalle. Samalla sen tarkoituksena oli sulauttaa itseensä Super Grand Prix -luokan kilpailut. Kaudella 2017 Timanttiliigaan kuului 14 osakilpailua.


title: Timanttiliiga

text: Timanttiliigan pääajatuksena on levittää yleisurheilu kaikille mantereille, ja sarjaan kuuluukin kilpailuja Yhdysvalloissa, Aasiassa ja Afrikassa. Kultaisen liigan osakilpailuja järjestettiin vain Euroopassa, minkä lisäksi sitä kritisoitiin suppeasta lajivalikoimasta. Uudella sarjalla IAAF pyrkiikin kasvattamaan yleisurheilun suosiota ympäri maailman.


title: Timanttiliiga

text: Yhdessä lajissa kilpaillaan 7 kertaa vuoden aikana. Osakilpailun kuusi parasta palkitaan pisteillä niin, että lajin osakilpailun voittaja saa kymmenen pistettä, toiseksi tullut kuusi pistettä, kolmanneksi sijoittunut neljä pistettä, neljäs kolme pistettä, viides kaksi pistettä ja kuudes yhden pisteen. Kauden lopuksi järjestetään lajien syklin vuoksi kaksi eri finaalia, jotka käydään Zürichissä ja Brysselissä. Finaaleista saatavat sijoituspisteet tuplataan, eli jaossa on 20–12–8–6–4–2 pistettä.


title: Timanttiliiga

text:
Osakilpailun kilpailun kahdeksalle parhaalle jaetaan 30 000 Yhdysvaltain dollaria lajista riippumatta. Sijoitusbonukset jaetaan tästä summasta seuraavanlaisesti:
10 000 –
6 000 –
4 000 –
3 000 –
2 500 –
2 000 –
1 500 –
1 000. Lisäksi pitkän matkan juoksuissa annetaan palkinto sijoille 9–12 ja mahdolliselle 9:nnelle juoksijalle pikamatkoilla.


title: Timanttiliiga

text: Eniten pisteitä omassa lajissaan keränneet urheilijat palkitaan sarjan päätyttyä 40 000 Yhdysvaltain dollarilla ja Diamond Trophylla.


title: Timanttiliiga

text: Timanttiliiga kattaa kaikki miesten ja naisten yleisurheilun arvokisalajit (yhteensä 32), poikkeuksena moukarinheitto, jolle järjestetään infrastruktuuriongelmien vuoksi oma kilpailusarjansa. Osakilpailujen lajivalikoima vaihtelee vuosittain siten, että lajeja kierrätetään osakilpailusta toiseen. Yhdessä kilpailussa viedään läpi yhden päivän aikana puolet kaikista kilpailutapahtumista eli 16 eri lajia. Poikkeuksena on London Grand Prix, joka on perinteisesti ollut kaksipäiväinen tapahtuma. Lontoossa järjestetäänkin kaikki lajitapahtumat kaksipäiväisten kilpailujen ansiosta. Laskennallisesti Lontoo on kuitenkin vain yksi osakilpailu.


title: Timanttiliiga

text: Lähde


title: Jäinen lohikäärme

text: Jäinen lohikäärme on Heikki Ojan vuonna 2001 ilmestynyt tieteisnovellien kokoelma, joka kerää yhteen hänen 1980-luvulla kirjoittamiaan novelleja.


title: Edward Frankland

text: Sir Edward Frankland (18. tammikuuta 1825 – 9. elokuuta 1899) oli englantilainen kemisti. Hän oli veden analysoinnin ekspertti ja kehitti valenssin käsitteen. Hän oli myös yksi organometallikemian kehittäjistä.


title: Papukaija G. Pula-ahon seikkailut

text: Papukaija G. Pula-ahon seikkailut on Spede Pasasen kirjoittama ja Tampereen keskuspainon/Lehmuksen vuonna 1964 julkaistu kirja. Teos sisältää 23 Spede Pasasen 1960-luvun radio-ohjelmissa esitettyä Papukaija G. Pula-aho-sketsiä, joista kolmesta ei ole säilynyt äänitaltiointia.


title: Papukaija G. Pula-ahon seikkailut

text: Teoksen kuvituksesta vastasi Olli Tasanen. Osaa kirjan kuvituksesta käytettiin myös EMI Finlandin vuonna 2002 ilmestyneessä CD-julkaisun "Pure nenääs! - Kaikki sketsit ja seikkailut 1960–1964" kansipaperissa.


Evangelisch-Lutherische Gebetsbruderschaft () on saksalainen luterilainen veljestö miehille ja naisille. Se jakautuu Pohjois- Keski- ja Etelä-Saksan konventteihin, joilla jokaisella on oma historia. Keski-Saksan konventti on perustettu 1954 Leipzigissa.


Evangelisch-Lutherische Gebetsbruderschaftin identiteetti on tunnustuksellinen luterilainen. Veljestön elämään kuuluvat hetkirukoukset, joita varten sillä on oma saksankielinen breviario, "Breviarium Lipsiensae". Veljestön liturginen vaikutus ulottuu myös Pohjois-Amerikkaan, jossa tunnustuksellinen luterilainen "Lutheran Liturgical Prayer Brotherhood" on syntynyt sen inspiroimana ja käyttää englanninkielistä breviaaria, jonka pääasiallisena lähteenä on Breviarium Lipsiensae.


title: Rauhanjuna

text: Rauhanjuna oli suomalaisten taiteilijoiden rauhankampanja, joka toteutettiin keväällä 1982. Rauhanjuna kävi parillakymmenellä paikkakunnalla ja pysähtyi esitysten ja keskustelutilaisuuksien ajaksi rautatieasemilla. Mukana oli yhteensä satoja taiteilijoita kaikilta taiteen aloilta.


title: Rauhanjuna

text: Rauhanjunan tarkoituksena oli rauhankasvatuksen tukeminen ja vastustaa ydinasevarustelua: Asevarustelu oli presidentti Ronald Reaganin takia saavuttanut Euroopassa valtaisat mittasuhteet.


title: Rauhanjuna

text: M. A. Numminen teki singlen "Sota on rahaa" Rauhanjuna-kiertueen ohjelmistoon.


title: Rauhanjuna

text: Veikko Huovinen kirjoitti oman näkemyksensä Rauhanjunasta kokoelmassa "Ympäristöministeri". Siinä pariskunta lähtee katsomaan Rauhanjunaa kuin Matti ja Liisa rautatietä konsanaan Juhani Ahon teoksessa. Samainen Rauhanjuna päätyi myös Huovisen kirjoittamaan ja Pauli Virtasen ohjaamaan 10-osaiseen tv-sarjaan Lyhyet erikoiset yhdeksi osaksi. Eppu Normaalin kappaleessa Terve vaan ja onnea, joka julkaistiin Tie vie -albumilla vuonna 1982, kerrotaan myös rauhanjunasta ironiseen sävyyn.


title: Rauhanjuna

text: Rauhanjuniksi on kutsuttu useita junia, joilla solidaarisuutta osoittavat suuret ryhmät ovat matkustaneet kriisialueille tai suuriin kansainvälisiin rauhankokouksiin. Samaan henkeä nimen puolesta on Pasilassa toimivan Rauhanaseman perustamisessa 1986.


title: Rauhanjuna

text: Pertti Hietanen, Matti Rinne: Taiteilijoiden rauhanjuna - valokuvakirja. 1982. ISBN 9519940782